open-index/open-wikipedia-markdown huggingface dataset:
碳陽離子

**碳陽離子**（carbocation），又叫**碳正離子**，係一個有帶正電嘅碳嘅陽離子。

## 結構
碳陽離子入面帶正電嘅碳係sp<sup>2</sup>雜化，有個平面三角形嘅分子結構。

## 性質
碳陽離子因爲佢帶正電荷，所以喺有機反應入面可以擔當親電體，可以被氫氧根離子等親核體進攻。

## 穩定性
碳陽離子嘅穩定性順序為：三級碳陽離子>二級碳陽離子>一級碳陽離子>甲基碳陽離子。如果帶正電嘅碳隔離有好多烷基基團，咁樣會更穩定，原因有二：

# **給電子[[誘導效應]]**
# **[[超共軛效應]]**

如果帶正電嘅碳隔離有碳-碳雙鍵，咁樣成個碳陽離子都會被穩定，例如烯丙基陽離子咁樣。烯丙基陽離子入面帶正電荷粒碳上嘅空p軌域會同雙鍵嘅<math>\pi</math>軌域形成共軛體系，令成個烯丙基陽離子更穩定。

### 重要性
喺單分子親核取代反應等涉及到碳陽離子嘅有機反應入面，正正因爲碳陽離子嘅穩定性順序，所以反應入面，三級底物最容易發生反應。

好似三級鹵代烴叔丁基溴（2-溴-2-甲基丙烷）嘅水解反應快過二級鹵代烴少渠一個甲基嘅異丙基溴（2-溴丙烷）。而如果再少一個甲基，即係一級鹵代烴乙基溴（溴乙烷），就基本上唔會用單分子親核取代反應嘅反應機理，改用雙分子親核取代反應嘅機理。

## 重排
喺上面講過有關碳陽離子嘅穩定性，而其實所有碳陽離子都想將自己變得更穩定，於是會有碳陽離子重排嘅出現。

### 氫轉移(hydride shift)

**氫轉移**，即係碳陽離子透過氫原子嘅轉移，而變得更穩定。

以1-氯-2-甲基丙烷嘅水解做例子。

當離去基團（氯）走嘅時候，佢會帶埋碳同氯之間嘅電子對走，所以最右面嘅碳會有個正電荷。但係一級碳陽離子好唔穩定，所以會發生氫轉移。

本身失去氯、帶正電荷嘅碳隔離嗰粒碳係三級碳，佢連著三個甲基同一個氫。於是嗰粒氫就會帶埋自己同三級碳共用嗰對電子走，搬到最右邊嘅一級碳度，而佢嘅正電荷就會消失咗。成個碳陽離子會由一級變爲三級，更穩定。

### 烷基轉移(alkyl shift)
除咗上面嘅氫轉移之外，仲有**烷基轉移**，當隔離嘅碳上面冇氫原子嘅時候，佢就會發生。烷基轉移，顧名思義係烷基嘅轉移。喺烷基轉移入面，碳陽離子透過烷基嘅轉移而變得更穩定。而通常烷基轉移係以**[[甲基]]**（-CH3）**轉移**嘅形式發生。

喺上面幅圖入面，左邊嘅碳陽離子係二級嘅，但係隔離嘅碳直接連住四個碳，冇氫原子提供。所以，佢只可以提供烷基（甲基）。咁樣甲基帶埋自己同碳共用嘅電子對，搬去帶正電嘅二級碳上面。於是，嗰粒碳冇咗正電，而正電搬咗去左邊嘅碳（三級碳）上面。成個碳陽離子由二級變成三級，更穩定。
香港泛民主派－民政事務總署矛盾爭議

**香港民主派－民政事務總署矛盾爭議**，係指2020年起，好多泛民主派區議員都表示佢哋嘅地區工作遭受民政事務總署（簡稱民政署）打壓，或者喺唔同問題，被民政署刻意矮化。

## 背景
喺2019年，香港陷入逃犯條例修訂草案風波，去到6月更加出現近200萬人上街反對嘅局面。親中陣營由於一直支持修訂，所以喺同年嘅香港區議會選舉入面，選情受到極大困擾，最終泛民主派取得大勝，取得全港86%嘅直選議席（388席）同埋17個區議會嘅主導權。

## 爭議事例
雙方嘅爭議涉及撥款被拖延，會議室安排，武漢肺炎口罩派發安排，民政事務專員指控區議員越權，拒絕提供秘書支援，公職人員喺會議期間離場等。而被指越權嘅議題除咗警察執法嘅行動外，仲包括唔少民生事項，例如最低工資檢討、明日大嶼等。有議員批評，民政事務總署嘅安排對落選親中陣營有偏幫之嫌。

### 區議會會議室爭議
喺2020年2月，政府因應武漢肺炎暫停開會兩星期，灣仔區議會另覓場地開會，但民政事務署事後拒絕發還租用場地嘅租金。灣仔區議會主席楊雪盈入稟小額錢債審裁署追討，並表示《區議會條例》無列明會議要喺區議會會議室舉行。

2020年11月，沙田民政事務署喺未有同區議會商量嘅情況之下，將沙田區議會會議室變做「民政署會議室」。沙田政府合署大樓嘅水牌，本來印上「沙田區議會會議室」嘅部分亦被遮蓋。沙田區議會主席程張迎話嗰個會議室喺2002年起已稱為「沙田區議會會議室」，設計亦係為區議會開會而設，黃文萱批評呢個做法係矮化區議會，蔑視民意代表。劉穎匡喺社交媒體提及呢件事，批評政府擅自改名係極其幼稚嘅宣示主權行為。沙田區政表示，呢個舉動係「妄自竄改」，要求交代咩人做呢個決定。

### 武肺疫症期間爭議
武肺疫症期間，有好多泛民主派區議員都想做一啲地區防疫工作，但都分別同當區地區民政署出現爭議，甚至有非政府組織想幫區議會購買口罩，都畀民政專員以該組織綜合大樓嘅申請作為籌碼，『勸喻』佢哋諗清楚。

喺2020年12月，民政署曾經發表聲明，話民政署同區議會嘅合作關係被惡意渲染，聲稱無意圖打壓區議會，全力支援地區抗疫撥款嘅申請。去到19號，18區泛民主派聯絡會議召開記者會，批評署方聲明多署嚴重失實、避重就輕，意圖誤導公眾。沙田區議會副主席黃學禮話，佢哋嗰區冇議員收過民政署嘅口罩，自己仲收到署方嘅信件，表明拒絕支援區議會購買口罩，因為市面已有供應，政府亦有派發。黃學禮批評，署方政治掛帥、拒絕合作，為打壓區議會連防疫同埋市民嘅安全都唔理。離島區議員梁國豪亦批評，民政署將口罩率先分發畀親政府組織，同埋由落選親中派組成嘅分區委員會，質疑政府係要誤導市民區議會唔做民生工作。東區區議會副主席趙家賢就指責，政府只容許官府派發防疫物資，但係唔准區議會舉行防疫活動。另外，黃偉賢，楊雪盈亦指，就連佢哋會議議程傾要買口罩，只係民生議題，都被政府用唔同方式阻撓。

## 參考
中間主義

**中間主義**（）係一種政治觀點，一般主張以中庸嘅態度解決問題，同反對政治變革。奉行呢種觀點嘅派別叫做中間派。中間派嘅政治觀點介乎喺左翼同右翼之間。喺多黨制國家嘅選舉裏面，中間派選民通常會受到各方重點關注同拉攏。

中間派通常反對過度激進或者過度保守，主張採取各方面比較平衡嘅政策，反對以固定嘅社會主義或資本主義嚟指導同制訂政策，而認為政策應該根據情況唔同而隨機應變，以攞到最佳嘅效果為目標。

另外，中間派一般比較難喺左翼同右翼界定政治勢力，或者喺兩大政治陣營之中揾到平衡。

中間派喺政治上又可以細分做：
* 中間偏左，政治觀點比中間派略為向左派偏移，即係偏向自由主義、進步主義、平等主義、社會主義。

* 中間偏右，政治觀點比中間派略為向右派偏移，即係偏向保守主義、愛國主義、本土主義、資本主義。 

## 睇埋
*中間選民
*大帳篷
*左翼
*右翼
*資本主義
*社會主義
*第三條道路
*第三位置
*第三勢力
*第三黨
*無黨籍
*社群主義
*個人主義

## 攷
美國漫畫

**美國漫畫**（**American comics**）泛指出自美國嘅漫畫，例子可以睇 DC 漫畫同驚奇漫畫。
鄭紀航

**鄭紀航**係香港男裁判官，依家係觀塘裁判法院署理主任裁判官。

## 爭議事件
關於鄭紀航嘅爭議，好多都同佢喺香港逃犯條例爭議相關嘅案件，或者涉及香港民主派人士相關嘅案件判決有關。例如，喺處理香港警察入侵理工大學校園事件嘅相關審訊嗰陣，佢就單方面認定，在場嘅人一定係透過身處現場壯大暴動聲勢，又拒絕考慮唔少被告人嘅求情。呢啲判決，有啲被民主派批評，亦有啲之後上訴被推翻。

### 輕判親中派襲擊長毛一案
喺2020年4月，一個親中派人士以生銹金屬鑿刺傷前立法會議員梁國雄腰間，之後被捕。喺審理案件期間，被告求情時揚言要黃之鋒同許智峯兩個都要死，又聲稱自己無槍唔算暴力。鄭紀航就大讚被告熱愛社會，話對方係因為政見唔同先犯案，只係判被告監禁5個月兩星期。民主派唔少人都對呢個決定好不滿，例如新民主同盟譚凱邦就形容被告根本係企圖謀殺，但係政府就落控比較輕嘅罪名。佢又提及，案情相近嘅何君堯被襲案，反而就要告企圖謀殺，係「選擇性檢控」。

### 定義管有6英寸長索帶有罪判決被推翻
喺2019年11月，一名地產經紀喺示威場合附近被搜出48條6英寸長嘅索帶，被鄭紀航裁定「管有攻擊性武器或適合作非法用途的工具」罪成，判囚5個半月。被告上訴去到終審法院，結果判決被推翻，終審法院裁定呢個長度嘅索帶唔屬於攻擊性武器，也唔係適合作非法進入嘅工具。

## 參考
繩嘅振動

當正弦波經過一條繩嘅時候，條繩上面每一點都會進行簡諧振動，然後條繩就可以產生音調。但係，有一條更加重要嘅公式，係關於嗰條正弦波嘅波速。假設嗰條繩嘅（水平）張力係 T，每單位長度嘅質量係 \mu，咁經過嗰條繩嘅正弦波嘅波速 v 係：

v=\sqrt{\frac{T}{\mu}}

## 證明

睇下右面嘅圖。假設攞一橛好短嘅線段（咁樣成橛繩都可以當做同一個粒子），水平嚟計嘅長度係 dx（或者可以寫做 \Delta x，參考差動）。

考慮響距離 x 呢度嘅斜率，同埋力嘅分解，得到：

\tan\alpha=\frac{T_1\sin\alpha}{T_1\cos\alpha}=\left.\frac{\partial y(x,t)}{\partial x} \right|_{(x,t)}

考慮響距離 x+dx 呢度嘅斜率，同埋力嘅分解，得到：

\tan\beta=\frac{T_2\sin\beta}{T_2\cos\beta}=\left.\frac{\partial y(x,t)}{\partial x} \right|_{(x+dx,t)}

但係，根據波嘅定義，因為波嘅其中一個特性係剩係會傳播能量，而唔會傳播任何物質，所以係條波經過嘅地方，每一個粒子都只會上下咁振，而永遠唔會有水平方向嘅位移，再根據牛頓第一定律，得到：

T_1\cos\alpha=T_2\cos\beta=T

於是，就可以得到：

T_1\sin\alpha=T\left.\frac{\partial y(x,t)}{\partial x} \right|_{(x,t)}

T_2\sin\beta=T\left.\frac{\partial y(x,t)}{\partial x} \right|_{(x+dx,t)}

考慮垂直方向嘅淨力：

F_{net}=T_2\sin\beta-T_1\sin\alpha=T(\left.\frac{\partial y(x,t)}{\partial x} \right|_{(x+dx,t)}-\left.\frac{\partial y(x,t)}{\partial x} \right|_{(x,t)})=T(y_x(x+dx,t)-y_x(x,t))

只不過，根據牛頓第二定律：

F_{net}=ma=\mu dx\frac{\partial^2y}{\partial t^2}

於是：

T(y_x(x+dx,t)-y_x(x,t))=\mu dx\frac{\partial^2y}{\partial t^2}

\frac{y_x(x+dx,t)-y_x(x,t)}{dx}=\frac{\mu}{T}\frac{\partial^2y}{\partial t^2}

左邊嗰嚿嘢其實係二階偏導數 y_{xx}，即係 \frac{\partial^2 y}{\partial x^2}。得到：

\frac{\partial^2 y}{\partial x^2}=\frac{\mu}{T}\frac{\partial^2y}{\partial t^2}

而根據波動方程，\frac{\partial^2 y}{\partial x^2}=\frac{1}{v^2}\frac{\partial^2 y}{\partial t^2}。所以：

\frac{1}{v^2}=\frac{\mu}{T}

經過整理，得到 v=\sqrt{\frac{T}{\mu}}。

如果想要嚴格啲嘅證明，可以用正弦波嘅函數表示公式：

y=A\sin(kx-\omega t+\phi)

咁樣以上得到嘅偏微分方程就會變成：

-k^2A\sin(kx-\omega t+\phi)=-\frac{\mu}{T}\omega^2A\sin(kx-\omega t+\phi)

約走個正弦波函數表示公式再執靚佢，得到：

\frac{\omega^2}{k^2}=\frac{T}{\mu}

但係因為 \frac{\omega}{k}=v，所以條式變咗：

v^2=\frac{T}{\mu}

所以，v=\sqrt{\frac{T}{\mu}}。

## 出面網頁
*波動方程同埋波速
單車鎖

**單車鎖**（**Bicycle lock**）係單車嘅保安裝置，將單車綁住固定物件鎖實，防止佢畀人偷走。

## 輪鎖
輪鎖又叫做O形鎖或者環形鎖。呢種鎖嘅安全性比較差。佢安裝喺車架上，將鋼製嘅閂插在後輪嘅輻條之間嚟防止車輪轉動。閂係直條者環狀嘅，喺鎖罩裏面伸出。呢種鎖喺斯堪的納維亞、荷蘭、中華人民共和國、印度同日本呢啲地方成日見到。

O形鎖可以防止車俾人偷走，但係唔可以將部車栓定喺固定物上面。如果只係短時間放低，對臨時起意嘅偷竊係有效嘅。喺荷蘭，住宅區、返工嘅地方同火車站嘅存車處成日用呢種方法嚟保管架車。

仲有，O形鎖亦都便捷咁保護咗後輪：只要上鎖，就同時保護咗車架同後輪。
香港愛情故事

《**香港愛情故事**》（）係香港無綫電視拍攝製作嘅時裝愛情電視劇，由羅天宇、龔嘉欣同王敏奕領銜主演，龔慈恩、白彪、石修、游嘉欣、謝東閔、莊思敏同林正峰聯合演出，葉童、蔣家旻同梁証嘉特別演出。

呢套劇被安排喺2020年12月7號到12月22號逢禮拜一到五22:30－23:30喺翡翠台首播，而呢個時段本嚟安排咗《港產旅行團》播映，開播前7日（11月30號晚）先至臨時讓路，更將自2009年2月開始平日23:00左右播《晚間新聞》嘅安排改動去遷就呢套劇播一個鐘。有關安排被外界猜測係為咗迎戰另一電視台ViuTV嘅皇牌節目《全民造星III》。

## 出面網頁
*香港愛情故事 - 主頁 - tvb.com
*
陽入對轉

**陽入對轉**，音韻學現象，陰陽入對轉當中一對。有字陽聲韻同入聲韻成對出現，意思相近，有時同用一字，有時化成兩字。漢語音韻學入面，自上古到中古到今，都屬於常見現象。喺粵語音系，定閩南話，定客家話，定寧波話等等都有。音節尾音，陽聲韻（鼻尾韻母，nasal rime）同入聲韻（塞尾韻母，checked rime）會對轉現象，而呢種情況喺粵語幾常見。呢兩種音節可以分爲三對同器官音韻組合（homorganic pairs）：m/p雙脣音、n/t齒音同埋ŋ/k軟齶音。正正因爲所有入聲都係嚟自鼻音，由此可見佢哋之間係有密切嘅關係。語言學者王力，喺佢本同源字典經常用來解釋上古近音字同源。

說文之中亦有例，好似迎同逆。迎陽聲韻，逆入聲韻。「迎、逢也。从辵卬聲迎也。」「逆、从辵屰聲。關東曰逆、關西曰迎。」方言，「逢、逆、迎也。自關而東曰逆、自關而西或曰迎、或曰逢。」逆字對轉成迎。

陰陽入對轉中，其他兩對分別為陰陽對轉同陰入對轉。
## 音韻學嘅改變

除咗相似嘅音韻之外，同器官組合嘅兩個字好多時都有相似意思。喺呢啲組合，當兩個字嘅輔音同元音一樣，而一邊係鼻音韻尾，另一邊係入聲韻尾嗰陣，就會組成一對同器官音韻組合。其中有啲組合會揾到近義詞，就好似「」同「」都有輕微下垂嘅意思。除咗粵語常見嘅陽入對調，其他漢語族語言亦有口鼻音對調（Oral-Nasal alternation）或口聲入聲對調（Oral-Stop alternation）嘅現象。

喺聲母方面，某啲組合會喺送氣聲母同埋不送氣聲母之間互換，例如「」同埋「」。聲調方面，一陰通常會對應一陽，例如「」係陽聲調（low tone）而「」係陰聲調（high tone）。而呢啲組合裏面有好多冇通用字嘅口語動詞，例如「」同埋「」都有類似嘅意思。有時呢啲組合唔會完全同義或可對換，詞頻或者都會唔一樣。正如「」同「」噉，雖然兩個大概都係講緊「蓋上」嘅意思，但喺語感上面依然有些微差別。

## 各種理論
大部分語言學家都認爲鼻音字普遍係本字而入聲字係口語變音，有啲就認爲有同等嘅詞語數量都係嚟自入聲字。無論如何，大部分人都覺得陽聲字嘅限制少過入聲字嘅限制。

有其他語言學家覺得呢種組合喺東南亞同華南地區相當常見，例如苗語川黔滇次方言（Hmong）。Bernhard Karlgren（1934）以「word-family」代表一組喺上古漢語有相似發音同埋相關意思嘅詞語，論證其語態變化痕跡。同時間Bauer發現呢個現象有機會係一個由古代遺留落嚟嘅詞彙衍生（word-derivation）系統，而詞根加上唔同類型嘅後綴（例如使役詞causative 同及物詞transitive）之後就會有唔同嘅意思。

## 例子
粵語詞彙入面大概有50對音韻組合係同器官嘅，例如：

## 參考
心動電影原聲帶

《**心動電影原聲帶**》係台灣作曲家黃韻玲為電影《心動》寫嘅原聲帶。喺1999年9月23號由友善的狗發行。

## 簡介
呢張原聲帶收錄咗28隻歌。

## 曲目

## 攷
我唯一嘅守護者

**我唯一嘅守護者**（TVB叫**我和我的爸爸**），係韓國KBS 2TV喺2018年9月15號開始播出嘅一套週末連續劇，由《底衫少女時代》嘅洪碩九導演同埋《吹吧，美風啊》嘅金始慶作家合作打造嘅。呢套劇係講女主角金道蘭（Uie扮）嘅親生老竇金永勛（崔秀宗扮）喺28年之後突然出現返，人生改變咗好多嘅女主角同埋一直收埋著真實面貌嘅老竇之間嘅故事。

呢套劇喺劇終之前創下全國收視率49.4%（AGB全國基準）嘅成績，係其中一套喺2010年代攞到接近50%全國收視率嘅韓國劇集〔僅次於另一套創咗同樣嘅佳績嘅韓劇《麵包王金卓求》（全國收視率50.8%）〕。

## 演員陣容

### 主要人物
抱抱我的初戀

《**抱抱我的初戀**》（*Love, Simon*）係一部2018年嘅美國愛情喜劇電影，由做導演，Isaac Aptaker同Elizabeth Berger編劇，改編嘅小說《》。主演係、佐舒杜咸米爾、珍妮花嘉納。

## 演員
*  飾演 Simon Spier
** Bryson Pitts 飾演 10歲嘅Simon Spier
** Nye Reynolds 飾演 5歲嘅Simon Spier
* 佐舒杜咸米爾 飾演 Jack Spier
* 珍妮花嘉納 飾演 Emily Spier
*  飾演 Leah Burke
*  飾演 Abby Susso
*  飾演 Nick Eisner
梁燕城

**梁燕城**（）資深基督教傳道人，響香港出世，鄉下喺廣東省廣州市；喺1990年由香港移民去加拿大，他是一个基督徒，用了将近40年研究中国文化和佛教信仰，转变为一个虔诚的基督徒，用生命见证自己是属基督耶稣的。政治立場係親中共派。

## 政治立場同爭議事件
佢喺香港親中派人士，曾經支持同屬親中派嘅梁美芬參選2007年香港區議會選舉。

環繞梁燕城嘅爭議，好多都同佢支持中共嘅言論有關。佢亦曾經喺加拿大發表一啲關於元朗恐襲事件嘅言論，揶揄因為警方行動而永久傷殘嘅人，引起公眾嘩然，最後要辭去電台主持嘅職務。因應佢嘅親中立場同言行，佢同陳世强、劉金勝、管浩鳴、許淑芬、林以諾、張恩年、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。

### 揶揄香港反送中運動中被射爆眼球嘅傷者
2019年8月11號，一名女子喺香港尖沙嘴警署外，意外被物體擊中眼部，佢嘅右眼球爆裂，右眼皮同淚管撕裂，喺右眼下方嘅上頜骨全碎。好多抗爭者認為意外是由警方嘅布袋彈造成 ，但係喺2019年8月15號，梁燕城喺三藩市星島中文電台節目《時事觀察》評論該事件，就話布袋彈留喺眼罩上嘅照片可能係偽造，又揶揄右眼已經失明嘅傷者點解唔報警畀警察查明真相。梁被批評，忽視唔同人拍攝嘅照片，已經提供咗清晰嘅證據，清楚顯示眼罩夾著只有警方先有嘅布袋彈、警方於記者會承認當晚曾發射過十發布袋彈同埋唔承諾唔拘捕該名女傷者嘅事實。

### 指「721元朗恐怖襲擊」由示威者引起
2019年7月21號，元朗港鐵路站發生恐怖襲擊事件，一班白衣人以木棍、刀、鐵通、藤條等武器，無差別噉攻擊車站內嘅乘客擊，仲追到入車廂內，令多名市民受傷，傷者包括老弱婦孺。2019年8月21號，梁燕城喺加拿大中文電台節目AM1470《時事直擊》入面評論呢件事，話係立法會議員林卓廷帶領黑衣示威者挑釁在先，引發「黑白武鬥」，言論引起聽眾非議，梁嘅言論被批評顛倒黑白、混淆是非。結果，梁燕城喺8月22號請辭同離開《時事直擊》節目，佢主理嘅文化更新研究中心喺星期日播出嘅節目《文化更新》亦無再喺加拿大中文電台播放。去到2020年，梁燕城轉投溫哥華另一華語電台華僑之聲，而「文化更新」亦喺2月底喺華僑之聲改名復播。

### 為何君堯「殺無赦」言論辯護
英國律師紀律審裁處喺2020年10月，就激進親中共派立法會議員何君堯2017年9月嘅「殺無赦」言論進行聆訊，判斷何君堯有無違反英國律師嘅專業操守。當時何君堯仲揚言，啲人唔殺咗佢做乜。但梁燕城就喺聆訊上幫何君堯，聲稱「殺無赦」唔係指殺人，但係被問到點樣得出呢個說法嘅時候，佢就話只係同身邊香港人交流得出嚟嘅結論，但係就冇攞到任何證據出嚟。

## 參考
安東·基士文

**安東·基士文**（，;，），係一名法國職業足球員，司職翼鋒、影子前鋒。目前效力西甲球會馬德里體育會，亦係法國國家足球隊成員。

佢嘅職業生涯始於皇家蘇斯達，喺2009年嘅首個賽季處子登場同埋贏得嗰季西乙冠軍。喺皇家蘇斯達嗰5個賽季，佢正式上陣過201場、入52球。2014年，佢以3,000萬歐元加盟馬德里體育會，5個賽季共正式上陣過257場、入133球。

2019年7月12號，巴塞隆拿官宣安東·基士文加盟，但馬德里體育會即刻發官方聲明話違約金未夠數。隨後馬德里體育會7月25號正式向西甲同埋西班牙足總提出訴訟，2019年8月19號，據每日體育報報道，馬德里體育會撤回訴訟，基士文轉會糾紛告一段落。

2021年，巴塞隆拿將安東·基士文借返畀馬德里體育會，預定2022年俾馬德里體育會買斷。

安東·基士文入選過法國U19，法國U20同埋法國U21。2010年佢代表國家隊出戰喺自己國家舉行嘅。安東·基士文亦喺2014年入選法國國家隊，代表法國參加2014年FIFA世界盃，打到入8強。安東·基士文係2016年歐洲國家盃國家隊代表球員之一，以東道主身份參賽嘅法國最終奪得亞軍。2018年7月15號，安東·基士文跟隨法國國家隊奪得2018年FIFA世界盃冠軍。

## 足球以外
### 家庭生活
2011年開始，安東·基士文同巴斯克人Erika Choperena開展關係，喺2016年4月8號生咗一個女Mia。兩人喺2017年6月15號結婚後，喺2019年4月8號生咗個仔Amaro。

### 代言
安東·基士文有做Puma、Beats Electronics、Head & Shoulders同埋吉列公司嘅代言人。

佢2017年開始做中國手機生產商華為手機嘅代言人。但佢喺2020年12月，因為華為被指參與有關監視維吾爾族人嘅人面辨識系統開發，而決定同華為終止合作。

安東·基士文喺2021年6月成為遊戲王嘅代言人，但一個月後被揭喺2019年嗰時做出種族歧視亞洲人嘅動作，俾Konami終止合作。

## 參考
並系群

**並系群**（**paraphyletic group**）係親緣關係學上嘅一個概念。如果話一柞生物物種成一個並系群，意思即係話呢個群包括咗呢柞物種嘅最近共同祖先（last common ancestor）以及嗰個祖先除咗某一兩個單系群之外嘅所有後代物種。

## 睇埋
*單系群
*多系群
*演化支
進化樹

**進化樹**（），又有叫**系統發生樹**（），係進化論同相關領域嘅分析上常用嘅一種圖表。喺最基本上，一樖進化樹有若干個**節點**（node），每個節點代表一個物種，而節點之間嘅線表示物種之間嘅關係，例如狼同狗有個近期嘅共同祖先，所以兩個物種後面都有線指向佢哋嘅共同祖先。

## 睇埋
*單系群
*多系群
*演化支
進化生態學

**進化生態學**（）係指結合進化論同生態學上嘅概念，嚟分析生物喺自然環境當中嘅演變。
極速賽車手

《**極速賽車手**》（*Speed Racer*）係一部2008年嘅運動動作喜劇電影，由華高斯基兄弟做導演、監製同編劇，改編1960年代嘅日本動畫同埋漫畫《》。主演係、姬絲汀娜莉芝、尊古曼、蘇珊莎朗頓、、、、真田廣之、Rain、。

## 演員
*  飾演 Speed Racer極速賽車手
** Nicholas Elia 飾演 後生嘅極速賽車手
* 姬絲汀娜莉芝 飾演 Trixie
**  飾演 後生嘅Trixie
* 尊古曼 飾演 Pops Racer
* 蘇珊莎朗頓 飾演 Mom Racer
*  飾演 
**  飾演 後生嘅Racer X
狗品種

一個**狗品種**（**dog breed**）係一個類別、俾人界定做某個特定嘅狗種。主要係因為佢哋係來自同一群，有相同特徵嘅祖先。特定特徵嘅狗種已經有幾千年以上嘅歷史。狗品種喺概念上唔等如生物學上嘅「物種」－唔同品種嘅狗有能力雜交，生出有生殖能力嘅後代，所以仲係同一個物種。
牧羊

**牧羊**泛指照顧同看守羊嘅工作。

## 歷史
### 起源
放牧羊隻係人類最源遠流長嘅職業之一，佢嘅起源可以追溯到6,000年前嘅安那托利亞半島（小亞細亞），當時已經有人牧羊。當時畜養羊隻嘅目的主要係為咗着佢哋好保暖嘅厚羊毛，其次係可以食嘅羊奶同羊肉。喺隨後嗰幾千年，牧羊活動開始擴展去到成個歐亞大陸。雖然一開始有啲羊都係被固定咁留喺家庭農場，同其他動物例如雞同豬一齊養，但係之後了解到如果想維持龐大嘅族群數量，就需要將佢咃不斷咁由一個牧草地再移到另一個牧草地生活嚟滿足大量嘅食草需求，所以最終衍生出第一批專門放養羊群嘅農戶——牧羊人。

## 攷

類:羊
牧羊人

**牧羊人**係從事牧羊工作嘅人，係世界上其中一種最古老嘅職業。牧羊人一般會配備牧羊杖，有啲牧羊人會騎馬，亦會用牧羊狗幫手。

## 睇睇
*狼來了
Movin' On

《**Movin' On**》係香港女歌手連詩雅嘅第二張音樂專輯、第一張全主打EP，喺2012年11月27號推出。全碟共有五首歌曲，隨碟附送一隻DVD，收錄所有歌曲嘅音樂影片。收錄喺呢張專輯嘅歌曲《到此為止》算係連詩雅其中一首最受歡迎嘅歌曲。

## 曲目

## 音樂錄影帶

## 派台歌成績

專輯冠軍歌：《起跑》

（^）由於無綫電視同包括佢所屬嘅華納唱片嘅四大唱片公司(環球收購EMI之後係3大)版稅紛爭而無派歌上TVB

## 獎
*2011年度YAHOO!搜尋人氣大獎 - 網上熱爆電影主題曲《I'm Still Loving You》
*SINA Music樂壇民意指數頒獎禮2011 - SINA Music 電影主題歌曲大獎《I'm Still Loving You》
*2012年度YAHOO!搜尋人氣大獎 - 人氣歌曲《到此為止》
*新城勁爆頒獎禮2012 - 新城勁爆新媒體歌曲金獎《到此為止》
*全港民意流行音樂頒獎禮2012 - 十大最受歡迎歌曲第三位《到此為止》
*SINA Music樂壇民意指數頒獎禮2012 - 最高收聽率二十大歌曲《到此為止》
*SINA Music樂壇民意指數頒獎禮2012 - 年度最高收聽率歌曲《到此為止》
*第三十五屆十大中文金曲頒獎音樂會 - 十大中文金曲《到此為止》
*IFPI香港唱片銷量大獎頒獎禮2012 - 十大數碼暢銷歌曲《I'm Still Loving You》
*IFPI香港唱片銷量大獎頒獎禮2012 - 十大數碼暢銷歌曲《到此為止》
*IFPI香港唱片銷量大獎頒獎禮2013 - 十大數碼暢銷歌曲《到此為止》

## 文化影響
《到此為止》係連詩雅其中一首最出名嘅歌。呢首歌本身喺2012年3月推出，而去到同年12月，同屬華納唱片嘅Dear Jane亦都翻唱咗呢首歌，仲推出咗MV。另外，喺2020年12月，激進親中共派政治人物李偲嫣因為武漢肺炎病逝，由於佢生前經常狙擊泛民主派，發表好多例如反同性戀嘅言論，又涉嫌選舉舞弊、詐騙同唔少金錢轇轕，唔少人慶祝佢嘅死訊，其中高登音樂台就改編咗《到此為止》一曲去揶揄佢。

## 參考


類:連詩雅專輯
華高斯基姐妹

**蓮娜華高斯基**（**Lana Wachowski**，，之前叫**拉利華高斯基**）同**莉莉華高斯基**（**Lilly Wachowski**，，之前叫**安迪華高斯基**）係美國電影同埋電視劇嘅導演、編劇、監製。佢哋兩個人都係跨性別女人。

佢哋畀人叫**華高斯基姐妹**（之前叫**華高斯基兄弟**）。佢哋第一部執導嘅電影係1996年嘅《》，第二部電影《廿二世紀殺人網絡》（1999年）令佢哋變得最出名，之後做咗兩部續集《廿二世紀殺人網絡2：決戰未來》同埋《廿二世紀殺人網絡3：驚變世紀》（兩部都係2003年）。
誰明浪子心

《**誰明浪子心**》（）係臺灣歌手王傑嘅第二張個人粵語專輯，發行日期係1989年8月31號。

## 製作
*全碟監製：王傑、陳大力
*全碟編曲：陳志遠（Track1 - 4）、袁卓繁（Track5、6）、杜自持（Track7、9）、蘇德華（Track8）、黃尚偉（Track10）
*全碟填詞：潘源良（Track1、10）、潘偉源（Track2、7、9）、林夕（Track3）、陳少琪（Track4）、林振強（Track5）、姚大偉（Track6）、程偉權（Track7）、黃寶光（Track8）
*全碟作曲：王傑（Track1 - 4）、袁卓繁（Track5）、姚大偉（Track6）、黃惠康（Track7）、黃寶光（Track8）、杜自持（Track9）、黃尚偉（Track10）

## 收錄曲目
#《誰明浪子心》（《她的背影》粵語版）（大班冰皮月餅2014年廣告曲）
#《為何分離》（《為何流淚》粵語版）
#《煩惱只因我》（《等待你的愛》粵語版）
#《一點滴詩意》（《永遠在我心裡》粵語版）
#《一再無言》
#《心印心》#
#《繼續行》#
#《逝去的愛》#
#《深深的創傷》
#《風風雨雨》
#公開徵求本地創作作品之一

## 獎
*1989年勁歌金曲季選
*1989年度十大勁歌金曲頒獎典禮
:*「十大勁歌金曲獎」：【誰明浪子心】
:*「最受歡迎新人獎」
*1989年度十大中文金曲頒獎典禮
:*「十大中文金曲獎」：【誰明浪子心】
:*「最有前途新人獎金獎」
*1989年度叱咤樂壇流行榜頒獎典禮
:*「叱咤樂壇生力軍男歌手金獎」
*香港作曲家及作詞家協會
:*「最佳作曲獎」

## 唱片版本
### 香港 / 臺灣 / 新加坡首版發行
*盒帶版
*CD版
*黑膠唱片

### 再版發行
*DSD CD版（2003年1月10號）
*華納金唱片復刻王限量版CD（2010年12月30號）

## 睇埋
*《是否我真的一無所有》

## 攷
趨同進化

**趨同進化**（）係指唔同時代地區嘅唔同物種分別噉進化出類似嘅特徵。通常係因為呢啲物種嘅棲息地有某啲共通點，所以就有某啲共同嘅適應。

例如識飛嘅昆蟲、雀鳥同蝙蝠都有「識飛」呢樣特徵，但呢樣特徵唔係源於佢哋有個識飛嘅共同祖先，而係因為佢哋獨立噉有飛嘅需要所以先分別噉進化出呢樣特徵。

## 睇埋
*蟹化
平行進化

**平行進化**（）係指唔同時代地區嘅唔同物種有一個共同祖先，呢個共同祖先具有某個特徵，而啲後代物種分別噉喺進化歷程當中保留呢個特徵。
趨異進化

**趨異進化**（）係指本來屬同一個物種嘅種群喺分開各自進化嘅過程當中累積差異，最後變成兩個唔同物種（物種形成）。
反捕食者適應

**反捕食者適應**（）係指生物物種進化出幫佢哋應付捕食者嘅特徵。簡單嘅例子有僞裝（camouflage）。
性人君子

《**性人君子**》（*Don Jon*）係一部2013年嘅美國愛情喜劇電影，由祖瑟夫哥頓利域第一次做導演同編劇。主演係祖瑟夫哥頓利域、施嘉莉祖安遜、茱莉安摩亞，配角係、、貝兒娜森、。

## 演員
* 祖瑟夫哥頓利域 飾演 Jon Martello Jr.
* 施嘉莉祖安遜 飾演 Barbara Sugarman
* 茱莉安摩亞 飾演 Esther
*  飾演 Jon Martello, Sr.
*  飾演 Angela Martello
* 貝兒娜森 飾演 Monica Martello
*  飾演 Bobby
亡命快遞

《**亡命快遞**》（*Premium Rush*）係一部2012年嘅美國動作驚悚電影，由做導演，佢同John Kamps編劇。主演係祖瑟夫哥頓利域、米高沙朗、、Jamie Chung。

## 演員
* 祖瑟夫哥頓利域 飾演 Wilee
* 米高沙朗 飾演 Robert "Bobby" Monday
*  飾演 Vanessa
* Jamie Chung 飾演 Nima
Custom Made

《**Custom Made**》係香港歌手李克勤出嘅第十六張精選集。喺2003年10月3號由香港環球唱片發行。

## 簡介
呢張唱碟4個CD，有7隻係新歌、44隻係佢出道以嚟嘅金曲。CD1全部係新歌、CD2收錄寶麗金時期嘅歌、CD3收錄星光唱片同藝能動音時期嘅歌、CD4收錄環球時期嘅歌。呢張精選集賣咗15萬張。

## 曲目
**CD1**

**CD2**

**CD3**

**CD4**

## 參考資料
Giant Bomb

（直譯：**巨型炸彈**）係美國一個講遊戲設計同電子遊戲嘅維基型網站。

## 睇埋
*遊戲製作
*打機用語
民權監察

**民權觀察**係一個喺2014年雨傘運動後成立嘅組織，以關注警權同埋人權問題作為工作方向。

## 關注議題

### 要求監警會作出改革
民權監察對現行監警會嘅制度抱質疑，例如，佢哋喺2017年12月曾發表文章質疑太多「無法證實」個案嘅投訴機制，又批評監警會指有啲投訴人作出「策略性投訴」嘅說法誤導公眾。

### 反送中運動監察警方執法
反對逃犯條例修訂草案運動期間，香港警察嘅表現備受批評，其中指控包括假扮示威者進行縱火破壞，拘捕觀察員同埋使用過份暴力等。

喺2019年6月，針對6月12號警方暴力鎮壓和平示威者，施放超過 150 粒催淚彈，甚至出動布袋彈、橡膠子彈等具殺傷力武器，民權觀察指出，平台短短三日已經收到三十五宗個案。

喺2019年8月，民權觀察成員王浩賢指出一般嘅便衣警員已經可以制服同埋拘捕示威者，假扮示威者缺乏正當嘅理由，而在場假扮示威者嘅警員亦涉嫌煽動群眾進行非法集結等行為。

喺2019年9月15號，民陣原定喺港島遊行嘅警方發出反對通知書兼上訴失敗後，仍有大批人士喺原定起點銅鑼灣東角道聚集。警方先後發射催淚彈同埋出動水炮車驅散人群。民權觀察批評，警方錯誤使用低致命武器，會增加致命風險，同使用低致命武器避免示威者或者市民嚴重傷亡嘅目的不符。

喺2020年香港元旦大遊行，民權觀察三名人權觀察員被捕，其後民權觀察批評，有關行動有違國際公約，質疑警方企圖以大規模濫捕嘅方式阻嚇和平示威者行使集會同埋表達意見嘅權利。

### 關注香港國安法濫用情況
2020年12月，民權監察發表咗報告，指國安處介入咗至少七單唔涉及香港國安法嘅案件，民權監察批評，國安處嘅負責範圍含糊，為任意拘捕開大門。報告又批評，國安處成立舉報熱線，畀市民可以作匿名舉報，但呢啲舉報難以追蹤驗證，變相鼓勵人惡意投訴，或者以非法手段取得嘅資訊作舉報，營造一種「告密」嘅風氣，破壞社會間嘅信任，嚴重傷害持不同意見人士表達觀點想法嘅自由。要求政府公開有關指引同埋國安法指定法官嘅名單。

## 參考
分割畫面

**分割畫面**（split screen）係多人電子遊戲常用嘅顯示做法；個遊戲程式喺有多過一個玩家喺同一部遊戲機上面玩嗰陣，將個畫面分做幾橛，每橛顯示其中一個玩家會睇到嘅嘢，等各個玩家可以各自噉手攞控制器，望住自己所屬嗰橛畫面，跟住一齊玩。
十字掣

**十字掣**（）係指遊戲控制器上面十字型嘅四個掣，俾玩家俾上下左右嘅指令，通常用嚟控制個遊戲角色郁。
類比搖杆

**類比搖杆**（）係遊戲搖桿一種，指嵌入咗一個遊戲控制器嗰度嘅細搖杆。

## 概論
科樂美秘技

**科樂美秘技**（**Konami code**）係喺多隻由日本公司科樂美（Konami）出嘅遊戲當中都有嘅一個秘技，入咗  嘅指令之後會達到某啲特殊效果，效果視個別遊戲可能有所不同。

## 攷
觸手

喺動物學上，**觸手**（**tentacle**）係指長、曉郁、有彈性嘅一種器官，可以好似手噉用嚟操控攞到嘅物件，常見於八爪魚同墨魚等嘅頭足綱。
網婚

**網婚**（**online wedding**）係常見於 MMORPG 嘅一種遊戲機制，容許兩個玩家要佢哋嘅角色「結婚」，甚至俾「結咗婚」嘅玩家收養第啲玩家做「細路」。網婚並冇法律效力，不過啲人好多時貪得意會搞。

類:婚姻
詛咒

**詛咒**廣義上泛指表達想要某個或者某班人遭逢不幸，而狹義上就係指用魔法嚟達到呢個效果，後者呢類嘅詛咒常見於民間傳說同奇幻故仔。

## 翻譯
*；比較少用嘅名有 
## 粵音註解

## 睇埋
*黑魔法
*惡報

## 資料溯源
Fan disc

**Fan disc** 係指喺一隻電子遊戲出咗街一段時間之後，個發行商再發行嘅擴充內容軟件。一隻 fan disc 會有隻遊戲再加一啲額外嘅內容，好似係小遊戲同概念圖呀噉。
八格骨牌

**八格骨牌**（Octomino），又稱**八連塊**，係種多格骨牌，每塊以八個全等嘅正方形連成，反射或旋轉視作同一種共有三百六十九種。
殺到埋身

《**殺到埋身**》（*Killshot*）係一部2009年嘅美國驚悚電影，由做導演，改編嘅1989年同名小說《》。主演係、湯馬士珍、、祖瑟夫哥頓利域。

## 演員
*  飾演 Carmen Colson
* 湯馬士珍 飾演 Wayne Colson
*  飾演 Armand "The Blackbird" Degas
* 祖瑟夫哥頓利域 飾演 Richie Nix
*  飾演 Donna
六格骨牌

**六格骨牌**（Hexomino），又叫**六連塊**，係一種多格骨牌，每塊以六個全等嘅正方形連成，反射或者旋轉視為同一種嘅話共有三十五種六格骨牌。

## 平面填充
所有35種六格骨牌都滿足康威準則，因此都可以只用同一種六格骨牌嚟填滿成個平面。

雖然全部嘅六格骨牌一共有210格，但係並冇辦法將佢哋全部拼成一個大長方形（唔似五格骨牌，可以將全部十二種五格骨牌拼成3×20，4×15，5×12或6×10嘅長方形），原因類似唔可以肢解西洋棋盤問題嘅原因，因為如果將長方形同所有嘅六格骨牌都依照西洋棋盤嘅方式嚟著色，噉任何一個面積係210平方單位嘅長方形都會被塗成105個黑格同105個白格，但係所有嘅六格骨牌當中，除咗編號3、7、12、14、16、18、23、25、27、32、34呢十一種六格骨牌會被塗成4個黑格同2個白格（亦可以塗成2個黑格同4個白格），而其餘嘅廿四種六格骨牌都會被塗成3個黑格同3個白格，所以，呢三十五個六格骨牌所佔嘅黑格跟白格嘅總數一定都係偶數（11×偶數+24×奇數=偶數），但105係奇數，所以無可能做到。

但係，如果喺15×15嘅正方形中間挖走一個3×5嘅長方形，剩餘嘅部分就可以用全部嘅六格骨牌填滿，用肢解西洋棋盤問題解決嗰陣，黑格比白格嘅比例唔係105：105，而係106：104，承上，106同104都係偶數，所以可能做到。

## 正方體嘅展開圖
呢三十五種六格骨牌當中，只有十一種（編號12、13、14、15、16、17、24、28、31、34、35）可以折成正方體。

 

正方體嘅展開圖無可能包含嘅五格骨牌有4種，分別係I、P、U、V。
法老嘅詛咒

**法老嘅詛咒**（）係古埃及嘅一種迷信：有好多古埃及嘅法老王都興喺自己嘅墓穴嘅牆上面刻低一啲咒語，用意在於想詛咒入侵佢哋墓穴，咒佢哋會突然患上惡病而死呀噉。呢啲詛咒就係所謂嘅法老嘅詛咒。
2.5D

**2.5D** 喺遊戲製作上係指一種圖像做法，一隻用 2.5D 嘅遊戲嘅圖像以三維為主，但喺郁動方向上係二維。例子有風之少年系列（Klonoa），喺呢個平台遊戲當中，玩家控制嘅主角古羅亞只可以有上下左右四個方向郁動，但關卡嘅背景嗰度會有三維圖像。
全動態影像

**全動態影像**（**full motion video**，**FMV**）係用電子遊戲表達故仔嘅一種方法，指喺遊戲當中透過預先錄製嘅影片，展示遊戲故仔嘅情節。
命懸一線

《**命懸一線**》（*The Walk*）係一部2015年嘅美國3D傳記電影，由做導演，佢同Christopher Browne一齊編劇，套片係根據當時24歲嘅法國表演家喺1974年8月7號喺世界貿易中心兩座樓之間行鋼線嘅真實故事而拍嘅。主演係祖瑟夫哥頓利域，佢扮演Philippe Petit，其他演員有賓京士利、、、班舒禾茲、。

## 演員
* 祖瑟夫哥頓利域 飾演 
*  飾演 Annie Allix
* 賓京士利 飾演 Papa Rudy
*  飾演 Jean-Louis
*  飾演 Jean-Pierre
*  飾演 Jeff
* 班舒禾茲 飾演 Albert
*  飾演 David
*  飾演 Barry Greenhouse
神探白朗：福比利大宅謀殺案

《**神探白朗：福比利大宅謀殺案**》（*Knives Out*）係一部2019年嘅美國推理電影，由做導演同編劇，佢同監製。主演係丹尼爾基克、基斯伊雲斯、、、米高沙朗、當莊遜、東妮歌莉蒂、、、、基斯杜化龐馬。

## 演員
* 丹尼爾基克 飾演 Benoit Blanc
* 基斯伊雲斯 飾演 Hugh Ransom Drysdale
*  飾演 Marta Cabrera
*  飾演 Linda Drysdale
* 米高沙朗 飾演 Walt Thrombey
* 當莊遜 飾演 Richard Drysdale
* 東妮歌莉蒂 飾演 Joni Thrombey
*  飾演 Detective Lieutenant Elliott
*  飾演 Meg Thrombey
*  飾演 Jacob Thrombey
* 基斯杜化龐馬 飾演 Harlan Thrombey

## 出面網頁

* 
* 
* 
*
熊倬樂

**熊倬樂**（，）係香港童星，曾經參與唔少電視劇同電影演出，亦都有拍廣告。

## 演出作品
### 電影

### [[無綫電視]]劇集

### [[ViuTV]]劇集

### [[香港電台]]劇集

### 微電影

### 教育電視
* 小學常識科：耐藥惡菌的來襲

### 電視廣告／宣傳片

### MV演出

### 其他
;2017年
*MoonRock 書包正確使用方法
*香港電台：《Harry哥哥好鄰居》

;2019年
*毛記電視：《少談廣東話？》
*快樂同盟小主持
;2020年
*細路開電視節目小主持

## 出面網頁
*
人在風雨中

《**人在風雨中**》（）係臺灣歌手王傑嘅第七張專輯（第三張粵語專輯），共收錄十首歌。呢張專輯裏邊全部都係出自國語舊作，由王傑監製。

## 製作
*全碟監製：王傑（WANG MUSIC WORKS ROOM）
*全碟編曲：陳志遠
*全碟填詞：潘偉源（Track1、7、8）、王傑（Track2、9）、盧永強（Track3、5）、林夕（Track4）、陳少琪（Track6）
*全碟作曲：陳志遠（Track1、2、9）、王傑（Track3、4、6 - 8、10）、王文清（Track5）

## 收錄曲目

## 唱片版本
### 香港 / 臺灣 / 新加坡首版發行
*錄音帶版
*T-113 銀圈CD版
*黑膠唱片

### 再版發行
*限量版CD（2012年）

## 專輯文案
傑嘅心內話：

可以喺過去嘅日子，得到你哋毫無保留嘅擁護，實在係一場估唔到嘅驚喜。你哋嘅熱情同真誠，我會一一記掛心頭，亦都可以希望今次接觸，可以畀大家分享我心內嘅感覺，因為傑嘅心即係你嘅心。不過有人唔願意了解，嗰人間早已變得冷漠無情，就算六月都會落雪，此刻我感覺到好似係上帝都會喊。

傑：都願意一世同你哋一起喊，一起笑...

## 睇埋
*《忘了你忘了我》
*《是否我真的一無所有》
*《孤星》
*《向太陽怒吼》

## 攷

## 出面網頁
*In The Rain - Wang Chieh - amazon
姬械叛變

《**姬械叛變**》（*Vice*）係一部2015年直接出碟嘅美國科幻動作電影，由Brian A. Miller做導演，Andre Fabrizio同Jeremy Passmore編劇。主演係湯馬士珍、布斯韋利士、。

## 演員
* 湯馬士珍 飾演 Detective Roy Tedeschi
* 布斯韋利士 飾演 Julian Michaels
*  飾演 Kelly
魚口得稅銀

**魚口得稅銀**係《聖經》記載耶穌嘅神蹟之一，記載喺《馬太福音》17章24-27節。

## 聖經譯文

## 概覽
耶穌同門徒到咗迦百農，有收丁稅嘅人嚟搵彼得。耶穌就向彼得解釋，佢係冇義務要繳交丁稅，因為佢係上帝嘅仔，上帝聖殿嘅一切費用都係唔使交。但係，耶穌為咗唔濫用佢嘅自由，亦都唔想激嬲嗰班唔認識佢係上帝嘅仔嘅人，所以要西門彼得將丁稅繳納畀佢哋。

## 參考
燃燒彈

**燃燒彈**（**Incendiary device**）係種武器，可以掟出去，會令目標著火。燃燒彈有好多種，每種用嘅物理機制都唔同。

## 睇埋
*燃燒樽
*汽油彈
*燃料空氣炸彈
*莫洛托夫雞尾酒
平民過程

**平民過程**（譯自 ）係指文化喺民間傳播嘅一種型式：通常有一小班人諗出咗某種文化產物－歌、故仔或者遊戲等等；然後呢件產物就因為受歡迎而喺人之間廣傳，並且喺傳播嘅過程當中或多或少起變化，好多時最後會出現多個版本。

## 民間文學

## 音樂舞蹈

世界多地嘅民間音樂舞蹈都有由平民過程產生嘅情況，歐洲同美洲嘅例子，可以睇吓普卡同探戈等嘅舞種。

## 遊戲設計

遊戲呢家嘢喺人類文明誕生之前經已存在，而今日好多廣受人愛戴嘅遊戲，例如係西洋棋、圍棋、蔴雀、百家樂棋、印度十字棋同寶石棋等，閒閒地都有過千年歷史；但係古時並冇遊戲設計師呢個職業，所以一隻遊戲嘅演進過程通常係噉－某一個族群嘅人諗到隻遊戲出嚟，跟住呢班人喺佢哋之間玩吓玩吓，慢慢噉視乎隻遊戲玩起上嚟點修改隻遊戲嘅規則，跟住隻遊戲因為受歡迎而廣傳，最後有人覺得想制定一套標準規則，等唔同地方嘅人可以互相較量。

譬如係西洋棋噉，呢隻遊戲可以追溯到去成公元 600 年之前嘅印度，但喺打後嗰一千年內，西洋棋都係由唔同地方嘅人各自玩，各有自己嘅規則，要去到成十九世紀，先有人開始傾要將西洋棋規則標準化，用嚟搞大型嘅國際比賽。

## 睇埋
*民俗
*模因
*文化進化
*語言演變

## 引述
龍發製藥

**龍發製藥（香港）有限公司**（）係香港一間保健產品生產同銷售商，1998年由焦家良、韓進祿同埋曾立品共同創立。佢最為人認知嘅品牌之一係排毒美顏寶，當時仲搵咗好多名人，例如李司棋同劉丹代言。公司喺2002年喺香港聯合交易所主板上市，但之後由龍潤茶取代上市地位。

## 被傳媒關注事件
### 排毒美顏寶標榜減肥作用被質疑
排毒美顏寶標榜用家食咗可以排毒減肥，但係喺2007年4月，香港醫院藥劑師學會藥物教育資源中心就公布一項調查，話包括排毒美顏寶在內嘅多款減肥瘦身產品，其實都無主要成分獲臨床證據支持可以有效減肥。

### 太子爺聲稱畀「暴徒」敵視帶斧頭出街
喺反送中運動期間，龍發製藥太子爺韓碩曾經手持三十吋長斧頭遊街，最後被控管有攻擊性武器罪，判囚四個月。佢聲稱自己當時驚畀啲暴徒打，所以用來自衛。佢其後上訴被駁回。

## 參考


## 出面網頁
* 公司官方網頁
*
虎膽追殺令

《**虎膽追殺令**》（*Fire with Fire*）係一部2012年嘅美國動作驚悚電影，由做導演。主演係佐舒杜咸米爾、布斯韋利士、、。套戲直接出DVD同Blu-ray碟。

## 演員
* 佐舒杜咸米爾 飾演 Jeremy Coleman/Jeremy Douglas
* 布斯韋利士 飾演 Mike Cella
*  飾演 Talia Durham
*  飾演 David Hagan
* 五毫子 飾演 Lamar
Iku老師

**Iku老師**（），係台灣一位YouTuber、漫畫家，響日本東京都出世，真名叫**佐藤生**（日文：さといく）。

響YouTube上曾經改自己花名叫「龜仙人」。

## 經歷
Iku老師1986年響東京都出世。細個因為嫌悶而冇心讀書，走去睇漫畫，直到高中時期因為轉校，受到咗新式嘅教學方法，先至開始有心向學。

響讀緊和光大學三年級嗰陣，因為太畀心機讀書，搞到暈低。醫生話佢係太過勤力，叫佢休息一下。佢決定去台灣旅行放鬆下，結果去到之後覺得台灣好吸引，而且生活好過日本，所以就響幾年之後就申請過嚟台灣留學。最後佢入讀臺灣師範大學，學中文同英文。畢業後決定直頭留響台灣，唔返日本。

佢先後做過補習先生同埋雜誌編輯，響2017年開始做YouTuber，內容主要係教人講日文、台灣同日本有乜嘢唔同嘅地方等等。因為佢嘅題材比較特別，因此一炮而紅，響2018年仲當選做「台灣人氣最犀利嘅外國YouTuber」。

因為細個嫌悶，搞到冇心讀書，令到大個仔之後嘅佢諗「點學先至可以令到學生有興趣去聽堂呢？」，因而決定做YouTuber。

除此之外，佢仲係一位漫畫家，響佢頻道上同埋佢出嘅書入面嘅所有公仔全部都係佢自己親手畫嘅。Iku老師都有出過幾本書，主要都係教人學日文。

佢依家有成352,000位Fans。

## 屋企
Iku老師響第一次去台灣嗰陣識咗個台灣女仔，響2012年同佢結婚，2020年仲生咗個女。

## 參考資料
星光大道 (荷里活)

**荷里活星光大道**（，英文：Hollywood Walk of Fame）係條喺美國荷里活嘅行人路，上高有2000幾粒鑲住荷里活商會追敬名人個名嘅星星獎章，以紀念佢哋對娛樂業嘅貢獻。

## 描述

截至2020年，星光大道有超過2690粒星，係粉紅色嘅水磨石五角星，周圍鑲住黃銅。攞獎人個名會鑲喺每粒星星上面。而喺個名下面嘅圓形撈稿代表咗指示攞獎人嘅貢獻類別：

喺到而家為止嘅所有明星入面，攞到電影類別獎章嘅人佔咗47％，電視佔咗24％，錄音佔咗17％，廣播佔咗10％ ，而現場表演類就少過2％。

## 拎

* 
* Hollywood Chamber of Commerce Walk of Fame videos – YouTube
* Hollywood Chamber of Commerce
* Hollywood Star Walk map: *Los Angeles Times*
* Hollywood Star Walk list: *Los Angeles Times*
富融銀行

**富融銀行**（，香港銀行編號：391）係香港第八間開業嘅虛擬銀行，亦係香港首批虛擬銀行入面最遲開業嘅一間，2020年12月21號正式開業，由騰訊、香港交易所同中國工商銀行（亞洲）等合資經營。

## 參考

## 出面網頁
*富融銀行
共同進化

**共同進化**（）係指兩個或者以上物種嘅生物喺物競天擇下互相影響對方嘅進化。例如達爾文同第啲生物學家就思考過開花植物同蝴蝶蜜蜂之間嘅共同進化：對開花植物嚟講，進化到啲花色水鮮艷啲會比較容易吸引蝴蝶同蜜蜂幫自己傳粉，而同時對蝴蝶同蜜蜂嚟講，進化到分辨色水嘅能力勁啲會有助自己判斷一朵花有幾多花蜜，於是兩者就一齊進化並且影響對方嘅進化。
自私基因論

**自私基因論**係進化論上嘅一個觀點。主張進化嘅基礎係基因－廿世紀嘅進化論一般認為，物競天擇令生物會傾向嘗試維持自己嘅存在，但事實表明咗，有好多生物都會作出利他或者類似利他嘅行為。呢種現象被指係因為利他行為對啲基因嘅傳播有利。

## 概論

舉個例說明：喺好多種嘅蜘蛛當中，啲蜘蛛公會犧牲自己，俾同自己交配緊嗰隻蜘蛛乸食自己落肚，而啲蜘蛛乸喺啲後代出世之後又會犧牲自己，用自己嘅身體做糧食餵啲後代。由自私基因嘅角度睇，呢種行為減低隻生物個體生存嘅機率，但就能夠提升啲後代生存嘅機率，亦即係會提升「引起呢種行為嘅基因」能夠流傳落去嘅機率－根據自私基因論，物競天擇係以基因做中心嘅，喺某啲情況下，就算一個基因減低一隻生物生存嘅機率，如果個基因減低隻生物生存機率，過程中能夠提高個基因自身成功噉傳播嘅機率，呢個基因喺物競天擇嘅過程裏面都有可能會佔優，即係話個基因做出「自私」嘅舉動，犧牲帶有佢嘅生物。

## 睇埋
*親屬選擇
*基因
*進化論
*食同類

## 文獻

* Dawkins, R. (1976). *The Selfish Gene*. Oxford University Press, Oxford, UK.

## 引述
同源

**同源**（）喺生物學上係指唔同物種因為有共同祖先而有嘅共同結構或者基因。呢度相同嘅祖先可以指演化意義上嘅祖先，即係兩個結構由一個共同嘅祖先演化而來（喺呢個意義上，蝙蝠嘅翅膀同人類嘅手臂係同源嘅），亦都可以指發育意義上嘅祖先，即係兩個結構由胚胎時期嘅同一個組織發育而來（喺呢個意義上，人類女性嘅卵巢同男性嘅睾丸同源）。

## 攷
# Haeckel, Е. *Generelle Morphologie der Organismen.* Bd 1-2. Вerlin, 1866. 
# Gegenbaur, G. *Vergleichende Anatomie der Wirbelthiere...* Leipzig, 1898.
基因相異

**基因相異**（）係遺傳學上嘅一個名詞，指生物個體之間或者種群之間喺 DNA 上嘅差異。
輻射適應

**輻射適應**（）係指一個種群分做若干個族群，然後快速噉分別適應各自嘅環境而進化成唔同物種，原因通常係環境嘅急劇變化。
支序分類學

**支序分類學**（）係生物分類嘅一種做法，指將生物分類做一個一個嘅進化支（clade），每兩個進化支之間都有一個最近嘅共同祖先。
群體遺傳學

**群體遺傳學**（）係遺傳學一個子領域，研究種群內部同種群之間嘅基因差異。
永夜漂流

《**永夜漂流**》（*The Midnight Sky*）係一部2020年嘅美國科幻電影，由佐治古尼做導演，改編嘅2016年小說《Good Morning, Midnight》。主演係佐治古尼。

## 演員
* 佐治古尼 飾演 Augustine
**  飾演 後生嘅Augustine
*  飾演 Sully
*  飾演 Adewole
*  飾演 Maya
*  飾演 Sanchez
*  飾演 Mitchell
* Caoilinn Springall 飾演 Iris
*  飾演 Jean
*  飾演 Mason Mosley
*  飾演 Mitchell嘅老婆
掌心 (1995年專輯)

《**掌心**》（，）係馬來西亞男子團體光良品冠喺1995年8月22號推出嘅首張國語專輯，發行公司係馬來西亞滾石唱片（**Rock records Sdn. Bhd.**）。專輯裏邊嘅首支主打歌音樂錄影帶「掌心」，係同期出道嘅女藝人李心潔主演。

## 介紹
由馬來西亞滾石唱片公司所代理發行嘅《掌心》同臺灣版相比，呢張唱片其實係早期最原始嘅版本，而且市面上非常罕有。

1996年暑假，光良同品冠兩人開始以「無印良品」嘅名義喺臺灣出道以後，佢哋喺馬來西亞所發行嘅專輯多數經已絕版。而家響KTV所聽到嘅歌曲，或者易手網站所見到嘅商品，幾乎都係1996年出嘅臺灣版。

## 製作
*全碟編曲：王光良（Track1、6、7）、Beatrice（Track2）、陳豪（Track4、9）、黃品冠（Track5）、David Koon（Track8）、Roger（Track9）、楊瑞賢（Track10）
*全碟填詞：王裕宗（Track1、6、8）、文康（Track2、3、6）、陳峰（Track2、3、6）、李翰章（Track5）、雲簡（Track7）、黃品冠（Track8）、陳豪（Track9）、王光良（Track10）
*全碟作曲：王光良（Track1、7、10）、陳峰（Track2、3、6）、陳豪（Track4、9）、黃品冠（Track5、8）

## 收錄曲目
#掌心
#天天生活
#不想只是朋友
#最遠的你最近的心
#談一次不同的戀愛
#親愛的妳
#陪我只要一刻鐘
#朋友！你還好嗎？
#與你同在
#如果你還愛我

## 唱片版本（限星馬地區發售）
*盒帶版
*CD版

## 睇埋
*光良品冠
*多心
*掌心 (1996年專輯)

## 註

## 攷

## 出面網頁
*Album 掌心, 無印良品 - MTV Italia Official website
掌心 (1996年專輯)

《**掌心**》（，）係臺灣男子團體無印良品響臺灣滾石唱片公司所推出嘅首隻國語專輯，亦都係佢哋嘅第三隻唱片。呢張專輯裏面共收咗十首歌，發行日期係1996年10月24號。

## 介紹
臺灣版《掌心》係綜合佢哋兩人響馬來西亞發表嘅兩隻作品，因此專輯曲目內容大致同1995年嘅馬來西亞版本相似。首支主打歌即係由臺灣唱作人包小松重新編曲，歌詞封面完全唔同於馬來西亞發行嘅版本。

## 製作
*全碟監製：陸泓宇（Track1 - 3、6）、陳峰（Track4、5、7 - 10）、光良（Track4、5、7、8）、品冠（Track9）、陳豪（Track10）
*全碟編曲：包小松（Track1）、戴維雄（Track2）、香輝（Track3）、Beatrice（Track4）、王光良（Track5、7）、蔡朝華（Track6）、Bang Hean（Track7）、David Koon（Track8）、黃品冠（Track9）、Roger（Track10）
*全碟填詞：王裕宗（Track1、3、5 - 6、8 - 9）、王光良（Track2）、文康（Track4、7）、陳豪（Track10）
*全碟作曲：王光良（Track1、2、5、7）、黃品冠（Track3、6、9）、陳峰（Track4、7、8）、陳豪（Track10）

## 收錄曲目
#掌心 - 04:25#
#每一次喊你 - 03:59#
#等你的心 - 03:37#
#天天生活 - 03:49
#多心 - 04:14
#重來 - 04:55#
#敢 - 03:20
#感覺 - 03:44
#你會是我的 - 03:31
#與你同在 - 04:29
#重新編曲
;播放時間：40分03秒

## 唱片版本
*盒帶版
*CD版

## 睇埋
*無印良品
*掌心 (1995年專輯)
*多心

## 註

## 攷

## 出面網頁
*無印良品-掌心 - KKBOX
共同絕種

**共同絕種**（）係進化上嘅一種現象，指一個物種因為佢哋賴以維生嘅物種絕種，搞到佢哋自己都絕種。例如蜜蜂要有花提供花蜜先可以生存，所以如果開花植物因為某啲原因而絕嗮種，就好有可能搞到蜜蜂都跟住絕種。
合作 (進化)

**合作**（**cooperation**）係進化論上係指多個生物個體一齊做啲嘢令到大家得益（提高自己生存同繁殖嘅機會率）。簡單例子有一群狼一齊獵食，提高自己成功殺死獵物嘅機會率。
生物地理學

**生物地理學**係一個領域，研究物種同生態系統嘅地理分佈以及呢啲分佈受乜嘢因素影響。例如一個地區嘅緯度同海拔等嘅地理因素都會對住喺嗰度嘅生物產生具體嘅影響。

生物地理學主要研究以下幾個方面:
* 物種同生態系統嘅地理分佈情況，以及呢啲分佈受乜嘢因素影響。
* 物種分佈嘅歷史因素，譬如係物種形成、滅絕、大陸漂移、冰川期之類。
* 地理因素好似緯度、海拔、島嶼隔離之類係點樣影響生物嘅分佈。
* 生物地理學家利用地理資訊系統（GIS）呢類工具，分析同預測生物分佈嘅趨勢。
* 島嶼生態系統係生物地理學研究嘅重要對象，因為島嶼相對比較細，更容易觀察同研究生物分佈嘅變化。

一句講哂，生物地理學係一門跨學科嘅研究領域，整合咗生態學、進化生物學、分類學、地質學、地理學多個學科嘅知識，嚟來探討生物喺地理空間上嘅分佈規律同佢哋嘅成因。

## 知多啲
* 《Historical Biogeography: An Introduction》，Jorge V. Crisci、Liliana Katinas、Paula Posadas著，Harvard University Press出版。
* 《Fundamentals of Biogeography》，Richard John Huggett著。
宗教對進化論嘅拒斥

進化論（theory of evolution）引起咗宗教方面嘅熱議。喺廿一世紀初，唔同嘅宗教團體對於進化論嘅意見有相當大分歧：
*基督教嘅羅馬天主教會（Roman Catholic Church）嘅官方觀點係「任何信徒都有權自由揀係咪相信對《創世紀》嘅字面解讀」：天主教徒有得揀相信上帝真係用咗六日創造所有嘢，又有得揀相信進化論同埋宇宙大爆炸等嘅科學理論；天主教會認為，上帝有用到進化嘅過程嚟創造人同埋各種生物嘅肉體，但無論人類係進化出嚟定係特殊噉創造，佢哋都係有特殊噉創造嘅靈魂，所以係特別嘅；一般嚟講，喺天主教學校入面，啲老師教進化論俾啲學生知係冇問題嘅。而一般嚟講，喺天主教學校入面，老師教進化論俾啲學生知係冇問題嘅。
*新教（Protestantism）內部就有唔細嘅分歧：有啲比較原教旨主義嘅新教徒主張聖經入面寫嘅所有嘢都係歷史事實（雖然地質學、宇宙學同埋考古學等多個領域嘅研究都唔撐呢個觀點，而且聖經有某啲描述自相矛盾），而進化論唔符合《創世紀》等聖經章節嘅字面內容，所以係唔真確嘅；雖然係噉，美國嘅新教徒組織美國科學聯系（American Scientific Affiliation）就提出咗進化創造（evolutionary creation）嘅觀點，認為上帝喺創造宇宙嗰陣，聰明噉設下咗一啲自然定律，再俾呢啲自然定律自己運行並且最後創造出地球同生命，而進化嘅機制就係呢啲定律嘅一部份。而且不論教派，有好多基督徒都認為好似係《創世紀》呢啲舊約聖經入面嘅內容應該當做先知受上帝啟發而寫出嚟嘅寓言型故仔，唔應該當係歷史噉嚟讀，所以對進化論持接受態度。因為呢啲內部分歧，喺新教徒搞嘅學校或者係喺新教徒多嘅地區，老師教進化論有時會搞到部份新教徒家長不滿。
*喺基督教以外，有好多相信上帝存在嘅人都對進化論持接納嘅態度：例如係主張理神論（deism；一種信上帝但反宗教嘅觀點，認為上帝唔會直接介入宇宙嘅事務，所以唔會派先知嚟人世）嘅人士噉，佢哋唔接受聖經，更加唔會相信舊約聖經嘅內容係歷史，所以普遍都對進化論相當之受落，認為進化有效噉展示出上帝點樣「唔使直接插手落宇宙嗰度，都創造到人等嘅有智能生命」。
## 睇埋
*進化論

## 攷
物種易質說

**物種易質說**（）係 19 世紀盛行、喺達爾文提出物競天擇前有嘅進化相關理論。
社會達爾文主義

**社會達爾文主義**（）係喺 19 世紀後期盛行於歐洲同美國嘅思想，主張物競天擇嘅概念表明咗大自然係弱肉強食嘅，所以人類社會都理應要係弱肉強食。不過呢種思想喺廿世紀初至中期衰落。
親屬選擇

**親屬選擇**（參見 ）係進化論上嘅概念，講緊物競天擇嘅過程中，會保護自己親屬嘅個體會有較高嘅進化適應性：譬如某個基因，佢會令隻動物本能上想保護自己嘅親屬，當中**親屬**包括兄弟姐妹同仔女等，噉呢個基因會比較大機會流傳到落嚟，理由係帶有呢個基因嘅動物嘅親屬好可能都會帶有同樣嘅基因，所以對於基因嚟講，致使隻動物保護自己嘅親屬，有利於佢哋（基因）嘅傳播。呢種現象可以解釋點解人類有利他行為，而且係零舍傾向對自己嘅親人有利他行為。

喺一八五九年，達爾文喺佢嗰本名著《物種起源》入便，已經討論過親屬選擇噉嘅概念。佢當時探討緊好似蜜蜂等嘅社會性昆蟲，呢啲昆蟲嘅一般個體唔識生育，會將生育嘅重任交畀阿媽（蜂后）。達爾文主張，若果某種特徵對於有親緣關係嘅生物個體嚟講有利，就算嗰種特徵會令到某個個體犧牲自己繁殖嘅能力，其造成嘅生存優勢依然會容許嗰種特徵進化出嚟。

## 早期討論

史上第一個討論親屬選擇概念嘅人，一般認為係達爾文。喺佢嗰本名著《物種起源》入便，佢花咗一定篇幅討論具有利他行為、唔識生育嘅真社會昆蟲，尤其係呢啲昆蟲帶嚟嘅謎團，噉樣講：

親屬選擇呢個概念，喺二十世紀上半開始完全成形：喺一九三零年，費雪就提到親屬選擇嘅諗法，而同期嘅學者討論呢個諗頭嗰陣，仲寫低咗一句名言 ：

## 數學模型

亦有研究者嘗試用數學模型嚟描述親屬選擇相關嘅現象。

根據**法則**，若果某個特定嘅行為符合以下條件，噉對應嗰個行為嘅基因喺族群中出現嘅頻率就會提升。個條件係：
:rB > C，當中：
**r* = 受益者同行動者之間嘅遺傳親緣關係有幾接近，可以定義為喺同一個基因座隨機挑選一個基因，兩者嘅基因係**來自共同祖先而完全相同**嘅機率。
**B* = 受益者因為呢項利他行為而額外得到嘅生殖利益。
**C* = 行動者喺過程中付出嘅生殖代價。
呢條不等式就謂之漢米爾頓法則，個名嚟自漢米爾頓個姓：佢喺一九六四年發表論文，對親屬選擇進行正式嘅定量研究。

呢條式可以想像成係對**行動者嘅生殖成功度**作出咗額外思量：生殖成功度係進化上嘅重要因素，講緊一隻生物將自己基因傳畀下一代嘅能力；舊時，生物學家以為生殖成功度只受制於個體有幾能夠保障自己生存同繁殖，而親屬選擇就喺條公式入便加多個項，講到生殖成功度唔淨只取決於個個體係咪能夠繁衍後代，仲要睇埋佢能唔能夠喺令到 rB 呢個項變大。





## 助長因素

等嘅學者，曾經舉出一啲有助產生利他行為嘅狀況。

親屬容易辨認：親屬選擇個諗法表示個體必需擁有辨認親屬嘅能力，並且判斷身邊嘅個體同自己（喺遺傳上）有幾相似，如果佢哋判定某啲個體同自己親近，就有利於利他行為嘅產生；此外，生物學界亦有討論一種可能性，講到唔同個體喺感官能力上有差異，辨認親屬機制對於較簡單嘅生物物種嚟講，相對冇咁重要。例如有生物學者就討論所謂嘅綠鬍鬚效應，想像有某個基因，佢嘅表現型非常樣眼，例如係帶有呢個基因嘅人會生出綠色嘅鬍鬚，佢哋當中無論邊個，只要視力正常，都能夠一眼就辨認到邊個係佢嘅親屬。

無需辨認親屬：有生物學家提出理論推想，話親屬選擇亦可能會出現一種情況，就係所謂嘅**黏性族群**；呢啲族群嘅特色係個體之間嘅差異細，即係喺群體中是但撞到一個人，嗰個人幾乎實會係同自己遺傳上相近嘅，噉嘅話啲個體就可以無差別噉對所有同伴作出利他行為。不過呢個假說截至二十一世紀初仍然有一定爭議性。

## 特別例子

## 異議
早喺1998年經已有學者對親屬選擇提出異議，話呢套理論旨在解釋嘅行為一來對施事者繁衍後代有益（所以嚴格嚟講唔算利他行為）；二來對成個群體有益（所以用群體選擇嚟解釋就得）；三來可以理解做唔同個體分工合作嘅副產品（所以選擇嘅其實係繁殖同分工嘅基因）。呢個諗法提出嚟初時，冇乜點受學界關注；直到2005年打後由  等人重新提出先至引起廣大迴響。

 同 、 佢哋批評親屬選擇複雜得嚟冇乜地方用得着，就算用得着嘅話結果都係同標準理論一模一樣，根本係一條「冇必要嘅遠路」 。不過呢個講法爭議好大，引嚟過百位學者喺自然期刊上面出文反駁，話佢哋誤解咗進化論。

## 睇埋
*利他行為
*群體選擇
*物競天擇
*性選擇
*人工選擇

## 引咗

## 註釋
群體選擇

**群體選擇**（）係進化論上嘅一個概念，指出物競天擇會喺群體嘅層面進行。例如家陣有兩個種群 A 同 B 要爭嘢食，A 嘅個體曉合作獵食大隻嘅獵物（可以睇吓狼嘅獵食行為），而 B 嘅個體冚唪唥都係自私自利單獨行動嘅，就算自私自利對個體有利，B 呢個群體整體可能會因為 A 能夠獵食一個個體打唔低（所以 B 搞唔掂）嘅大隻獵物而冇咁有利（「自私自利」呢個特徵嘅進化適應性冇咁高）。即係話群體選擇嘅假說主張，物競天擇唔係淨係會揀「邊個個體掂」，仲會揀「邊個群體掂」。
緣來藏不了

《**緣來藏不了**》（*Safe Haven*）係一部2013年嘅美國愛情奇幻驚悚電影，由賴斯荷士莊做導演，改編嘅2010年同名小說《》。主演係、佐舒杜咸米爾、。呢套係演員最後一次演出嘅電影。

## 演員
*  飾演 Erin Tierney/Katie Feldman
* 佐舒杜咸米爾 飾演 Alex Wheatley
*  飾演 Carly/Jo
*  飾演 Detective Kevin Tierney
* Mimi Kirkland 飾演 Lexie Wheatley
*  飾演 Roger——佢最後一次演出嘅電影，之後喺2017年7月過身
艾列沙巴拿加

**基柏艾列沙巴拿加**（，，）係個西班牙足球員，司職龍門，而家效力緊英超球會阿仙奴。

## 葳蕤史
### 球會
; 車路士
*世界冠軍球會盃冠軍：2021
*歐洲聯賽冠軍盃冠軍：2020－21賽季
*歐洲超級盃冠軍：2021
*歐霸盃冠軍：2018－19賽季
*英格蘭足總盃亞軍：2019－20賽季
*英格蘭聯賽盃亞軍：2018－19賽季

### 國家隊
; 西班牙U19
* 歐洲U-19足球錦標賽冠軍：2012年

### 個人
* 歐霸盃年度最佳陣容：2018－19賽季

## 拎
*Athletic Bilbao profile
*BDFutbol profile
*Soccerway profile
卡巴尼路

**韋利卡巴尼路**（，，）曾經係個阿根廷足球運動員，司職龍門，而家係車路士助教。

## 葳蕤史
### 球會
;小保加
*阿甲聯賽：2003年春季
*南美自由盃：2003年
*洲際盃：2003年
;曼城
* 英格蘭聯賽盃：2016年
;車路士
* 英格蘭足總盃 冠軍：2017/2018
*歐霸盃 冠軍：2018/2019
*歐聯 冠軍：2020/21

### 國家隊
*U20世界盃足球賽：2001年
*夏季奧林匹克運動會：2004年

## 攷

## 拎
*馬拉加官方快勞 
*阿根廷聯賽數據 
*Statistics at Irish Times 
*BDFutbol快勞 
*Futbolme快勞 
*Transfermarkt快勞
馬高斯·艾朗素

**馬高斯·艾朗素**（，，）係個西班牙足球員，司職左後衛，而家效力緊西甲球會切爾達。

## 葳蕤史
### 球會
; 車路士
*英格蘭超級聯賽 冠軍：2016/2017
*英格蘭足總盃 冠軍：2017/2018
*歐霸盃  冠軍：2018/2019

; 巴塞隆拿
* 西班牙甲組足球聯賽冠軍：2022-23年

## 拎
*馬高斯·艾朗素喺BDFutbol 
*馬高斯·艾朗素喺Futbolme
基斯甸臣

**安達斯基斯甸臣**（，，）係丹麥足球員，司職中堅，效力緊西甲球會巴塞隆拿。

## 葳蕤史
### 球會
#### 巴塞隆拿
*西甲冠軍（2023年）
*西班牙超級盃冠軍（2023年）

#### 車路士
*英格蘭超級聯賽冠軍（2014－2015賽季）
*英格蘭聯賽盃冠軍（2014－2015賽季）
*英格蘭足總盃冠軍（2017/2018賽季）
*歐洲聯賽冠軍盃冠軍（2020–21）
*歐霸盃冠軍（2018/2019）
*歐洲超級盃冠軍（2021年）
*世界冠軍球會盃冠軍（2021年）

#### 車路士青年隊
*英格蘭足總青年盃冠軍（2013－2014賽季）
*（2013－2014賽季）
*歐洲青年聯賽冠軍（2014－2015賽季）

### 個人
*丹麥年度最佳年青球員（17歲以下）：（2012年）
*慕遜加柏年度最佳球員：（2015－2016賽季）

## 攷

## 拎
* Andreas Christensen Chelsea profile
* Profile at DBU.dk 
* 安達斯基斯甸臣 - Topforward
泰亞高·施華

**泰亞高施華**（，，）係個巴西足球運動員，司職中堅，而家效力緊葡超球會波圖。

## 葳蕤史
### 富明尼斯
* 巴西盃：2007年
* 南美自由盃：2008年 亞軍

### [[AC米蘭]]
* 意大利甲組足球聯賽冠軍：2010/11賽季
* 意大利超級盃冠軍：2011年

### 巴黎聖日耳門
* 法甲冠軍：2012–13、2013–14、2014–15、2015–16、2017–18、2018–19、2019–20
* 法國超級盃冠軍：2013、2015、2017、2018、2019
* 法國聯賽盃冠軍：2013–14、2014–15、2015–16、2016–17、2017–18、2019–20
* 法國盃冠軍：2014–15、2015–16、2016–17、2017–18、2019–20
* 歐洲聯賽冠軍盃亞軍：2019–20賽季
* 法國聯賽盃亞軍：2018–19

### 巴西國家隊
* 奧運男子足球比賽：2008年 銅牌
* 奧運男子足球比賽：2012年 銀牌
* 洲際國家盃冠軍：2013年
* 美洲國家盃冠軍：2019年

### 個人
* *Bola de Prata*：2007
* 歐洲足協年度最佳陣容：2011、2012

## 攷

## 拎
*  CBF
*  zerozero.pt
*  sambafoot
*  Guardian Stats Centre
杜莫利

**杜莫利**（，，）係英國一個足球員，加拿大出世，司職後衛，曾經效力過英超球會車路士，2021年開始效力AC米蘭。

## 拎

## 攷
艾斯派古達

**施薩艾斯派古達坦科**（，，）係個西班牙足球運動員，司職後衛，而家效力緊英超球會車路士。

## 葳蕤史
### 球會
車路士：
*歐霸盃  冠軍 2012/13年、2018/19年
*英格蘭聯賽盃  冠軍 2014/15年
*英格蘭超級聯賽 冠軍：2014/15年、2016/17年
*英格蘭足總盃 冠軍：2017/18年

### 個人
*車路士年度最佳球員：2013/14年

## 攷

## 拎

*Chelsea 官方資料
*BDFutbol  
*Futbolme
佐真奴費路

**佐真奴費路**（，，）係意大利足球員，司職中場，而家效力緊英超球會阿仙奴。

## 葳蕤史
*拿玻里
** 意大利盃冠軍：2013-14賽季
** 意大利超級盃冠軍：2014年
*車路士
** 歐霸盃冠軍： 2018/2019
** 英格蘭聯賽盃亞軍： 2018/2019
*個人
**歐霸盃  歐霸盃最佳陣容 2018/2019

## 攷

## 拎

*Profile at the Chelsea F.C. website
*Profile at FIGC
馬特奧高華錫

**馬特奧高華錫**（，，）係克羅地亞足球員，司職中場，而家效力緊英超球會曼城。

## 葳蕤史
;薩格勒布戴拿模
*克羅地亞甲組足球聯賽 冠軍 (2)：2010–11、2011–12
*克羅地亞盃 冠軍 (2)：2010–11、2011–12
;皇家馬德里
*西班牙甲組足球聯賽冠軍：2016–17年
*西班牙超級盃冠軍：2017年
*歐洲聯賽冠軍盃冠軍：2016年、2017年、2018年
*歐洲超級盃冠軍：2016年、2017年
*世界冠軍球會盃冠軍：2016年、2017年
;車路士
*歐霸盃冠軍：2019年

### 國家隊
;
*國際足協世界盃亞軍：2018年

### 個人
*布拉尼米爾大公勳章：2018年

## 拎
曼治

**曼治**（，，），香港賽馬會譯**美臣蒙特**（），係英倫一個足球員，司職中場，2023年轉投英超球會曼聯，著7號波衫。

## 葳蕤史
### 國家隊
;U19
* 歐洲U-19足球錦標賽冠軍：2017年

### 個人
*歐洲U-19足球錦標賽黃金球員：2017年
*維迪斯年度最佳球員：2017-18賽季

## 拎

*Mason Mount Profile，車路士足球會 
*England Football player profile: Mason Mount | England Football 

類:英格蘭足球員
類:曼聯球員‎
美臣

**美臣**（，）係個英文譯名，可能指緊：

## 人名
*美臣蒙特：英倫足球員
*謝文尼美臣：牙買加田徑運動員
*安東尼·美臣：美國前籃球員

## 地名
*美臣 (伊利諾伊州)
*美臣 (德薩斯州)
*美臣 (密芝根州)
基摩亞

**基摩亞**（，）係鬼佬人名，可能指緊：

*比利基摩亞（Billy Gilmour）：蘇格蘭足球員
哈伐斯

**哈伐斯**（，，）係個德國足球員，司職中場，而家效力緊英超球會阿仙奴。

## 葳蕤史
* 弗斯禾達獎：U17組銀獎（2016年）
* 德甲年度最佳陣容：2018－2019賽季
* 歐洲聯賽冠軍盃最佳突破十一人： 2019年

## 拎
*Profile at the Chelsea F.C. website
費斯禾達

**費斯禾達**（，，）係德國足球員，喺凱沙羅頓出世，司職中場，佢喺1959年6月20號完咗佢嘅踢波生涯。

## 拎
*天才 
*世紀之球
*關於費斯禾達
禾達

**禾達**（，）係鬼佬人名，可能指緊：

*般奴禾達（Bruno Walter）：美國籍指揮家
*費斯禾達（Fritz Walter），德國足球運動員
艾巴咸

**艾巴咸**（，，）係個英倫足球員，司職前鋒，而家效力緊意甲球會羅馬。

## 葳蕤史
### 球會
; 車路士青年隊
*英格蘭足總青年盃：2014–15、2015–16
*歐洲青年聯賽：2014–15、2015–16

### 國家隊
; 英格蘭U21
*土倫盃：2018

## 拎
*Profile at the Chelsea F.C. website
*Profile at the Football Association website
*
基斯甸

**基斯甸**（，）係鬼佬人名，可能指緊：

*基斯頓（Christian Cage），加拿大摔角手
*基斯甸普列錫（Christian Pulisic），美國足球員
*基斯甸捷禾（Cristian Chivu），羅馬尼亞足球員
佩列錫

**基斯甸佩列錫**（，，）係美國一個足球員，司職中場，而家效力緊意甲球會AC米蘭。

## 葳蕤史
### 球會
;多蒙特
* 德國盃：2016–17

### 個人
* 美國足球年度最佳青年運動員：2016
* 歐洲冠軍聯賽最佳進步陣容：2016
* 美國足球年度最佳運動員：2017

## 攷

## 拎

* 
*佩列錫喺fussballdaten.de
*佩列錫喺National-Football-Teams.com
* 佩列錫喺FIFA competition record
添姆·華拿

**添姆·華拿**（，，）係個德國足球員，司職前鋒同翼鋒，曾經由德甲球會RB萊比錫借去熱刺兩個球季。

## 葳蕤史
### 球會
; 熱刺
* 歐霸盃 冠軍：2024-25

### 國家隊
;德國
* 洲際國家盃冠軍：2017年

### 個人
* 費斯禾達獎：2013年（U17組金獎）
* 費斯禾達獎：2015年（U19組銀獎）
* 洲際國家盃：2017年金靴獎

## 拎

*Profile at the Chelsea F.C. website
*Profile at the German Football Association website
赫臣

**赫臣**（，）係英文譯名，可能指緊：

## 人名
*哥林·赫臣-奧杜爾：英倫足球運動員

## 地名
***[[阿根廷]]**
**赫臣 (布宜諾斯艾利斯)
***[[澳大利亞]]**
**赫臣 (昆士蘭州)
***[[加拿大]]**
**赫臣 (安大略省)
**赫臣 (魁北克)
***[[美國]]**
**赫臣 (科羅拉多州)
**赫臣 (佛羅里達州)
**赫臣 (伊利諾伊州)
**赫臣 (印第安納州)
**赫臣 (愛荷華州)
**赫臣 (堪薩斯州)
**赫臣 (緬因州)
**赫臣 (馬薩諸塞州)
**赫臣 (密西根州)
**赫臣 (新罕布什爾州)
**赫臣 (紐約)
**赫臣 (北卡羅來納州)
**赫臣 (俄亥俄州)
**赫臣 (賓夕法尼亞州)
**赫臣 (南達科他州)
**赫臣 (德薩斯州)
**赫臣 (威斯康星州)
**赫臣 (懷俄明州)
**赫臣 (新澤西州)
**赫臣廣場

## 地理
*哈德遜河
*哈德遜灣

## 公司
*Hudson Soft
施耶治

**施耶治**（，，）係摩洛哥一個足球員，司職右翼，而家效力緊英超球會車路士。

## 拎
* 
*施耶治喺Voetbal International
華拿

**華拿**（，）係英文譯名，可能指緊：

## 人
*添姆華拿（Timo Werner）：德國足球運動員

## 山
*華拿山（Mount Werner）：科羅拉多公園入面嘅山
哥林·赫臣-奧杜爾

**哥林赫臣奧杜爾**（，，）係個英倫足球運動員，司職前鋒同翼鋒，而家效力緊英超球會車路士。

## 葳蕤史
**車路士預備隊**
* 英格蘭足總青年盃：2016–17、2017–18
* U18超級聯賽：2016–17

;車路士
*歐霸盃  冠軍 2018/2019

**國家隊**
* 國際足總U-17世界盃：2017
* 歐洲U-17足球錦標賽亞軍：

**個人**
* 歐洲U-17足球錦標賽最佳陣容：2017

## 攷

## 拎

*Profile  at the Chelsea F.C. website
卡爾·獲加

**卡爾·獲加**（，，）係個英倫足球運動員，司職右後衛同中場，而家踢緊英超球會般尼。

## 葳蕤史
;曼城
* 英格蘭超級聯賽：2017/18年

;個人
*2011年歐洲U-21足球錦標賽最佳陣容
*2012年PFA年度最佳青年球員
*2012年PFA年度最佳陣容

## 攷

## 拎
* 熱刺官方網頁 
*Sheffield United FC reserve team player profile
莫拉達

**莫拉達**（，，）係西班牙一個足球員，司職前鋒，效力緊土耳其球會加拉塔沙雷。

## 葳蕤史
;皇家馬德里
*西班牙甲組聯賽冠軍：2011/2012賽季、2016/2017賽季
*西班牙國王盃冠軍：2011年、2014年
*西班牙超級盃冠軍：2012年
*歐洲聯賽冠軍盃冠軍：2014年、2017年
*歐洲超級盃 冠軍：2016年
* 世界冠軍球會盃 冠軍：2016年

;祖雲達斯
*意大利甲組足球聯賽冠軍：2014/15賽季、2015/16賽季
*意大利盃冠軍：2014/15賽季、2015/16賽季
*意大利超級盃冠軍：2015年
*歐洲聯賽冠軍盃亞軍：2015年

;車路士
* 英格蘭足總盃 冠軍：2017/2018

;國家隊﹕
*歐洲U-21足球錦標賽冠軍：2011年、2013年

## 拎
*
*
柏沙歷

**柏沙歷**（，，）係克羅地亞足球員，司職中場，而家效力緊意甲球會阿特蘭大足球會。

## 拎
* 柏沙歷 喺 hajduk.hr
* 柏沙歷 喺 National-Football-Teams.com
辛真高

**辛真高**（，，）係烏克蘭一個足球員，司職左閘，而家效力緊英超球會阿仙奴。

## 葳蕤史
### 球會
; 曼城
* 英格蘭超級足球聯賽冠軍：2017－18、2018－19賽季

### 個人
* 烏克蘭年度足球先生：2019年

## 拎

* Profile at Official FFU Site (Ukr)
* Career summary by the Russian Premier League
拿樸迪

**拿樸迪**（，，）係法國一個足球員，司職中堅，而家效力緊英超球會曼城。

## 葳蕤史
### 球會
; 畢爾包
* 西班牙超級盃冠軍：2015年

; 曼城
* 英格蘭超級足球聯賽冠軍：2017-18、2018-19賽季

### 個人
* 西甲年度最佳陣容：2013-14賽季

## 拎

*Athletic Bilbao profile 
*BDFutbol profile 
*French Football Federation profile
簡些路

**祖奧簡些路**（，，）係個葡萄牙足球運動員，司職右閘，宜家畀沙特阿拉伯球會希拉爾借去西甲班霸巴塞隆拿。佢喺22/23賽季係著7號。

## 葳蕤史
### 球會
; 祖雲達斯
* 意大利甲組足球聯賽冠軍：2018–19賽季
* 意大利超級盃冠軍：2018年

### 國家隊
; 葡萄牙
* 歐洲足協國家聯賽冠軍：2018–19賽季

## 攷

## 拎
* 

* Valencia official profile
迪布尼

**奇雲迪布尼**（，，）係比利時足球員，司職中場，而家效力緊意甲球會拿坡里。

## 葳蕤史
### 球會
;亨克
* 比利時盃：2008-09
* 比利時甲組足球聯賽：2010-11
* 比利時超級盃：2011

;禾夫斯堡
* 德國盃：2014-15
* 德國超級盃：2015

;曼城
* 英格蘭超級聯賽：2017-18、2018-19
* 英格蘭足總盃：2018-19
* 英格蘭聯賽盃：2015-16、2017-18、2018-19、2019-20
* 英格蘭社區盾：2018、2019

### 比利時國家隊
* 世界盃足球賽季軍：2018

### 個人
* 德甲最佳年青球員：2012-13
* 德甲年度最佳球員：2014-15
* 德甲年度最佳陣容：2014-15
* 歐霸年度最佳陣容：2014-15
* 德國足球先生：2015
* France Football年度最佳陣容：2015
* 比利時年度最佳男運動員：2015
* 曼城年度最佳球員：2015-16、2017-18、2019-20
* 英超助攻王獎：2017-18、2019-20
* 歐冠年度最佳陣容：2017-18、2018-19
* 歐冠年度最佳中場：2019-20
* 歐洲足協年度最佳陣容：2017、2019
* 英超PFA年度最佳陣容：2017-18、2019-20
* 國際足總世界盃夢幻陣容：2018
* EA Sports FIFA年度最佳陣容：2018、2019
* 英超每月最佳進球：2019/11、2020/7
* 英格蘭超級足球聯賽賽季最佳球員：2019-20
* 英格蘭PFA足球先生：2019-20
* 歐洲最佳中場球員：2019-20

## 拎

*Kevin De Bruyne profile  at Belgian FA
費蘭甸奴

**費蘭甸奴**（，，）係巴西一個足球員，司職後衛，而家效力緊巴甲球會帕拉尼恩斯。
## 拎

*Fernandinho profile at FC Shakhtar Donetsk website
柏德烈·羅拔士

**柏德烈·羅拔士**（，，）係個英倫足球員，司職前鋒，而家效力緊英倫球會新特蘭。

## 葳蕤史
### 球會
#### 些路迪
*蘇超：2015–16冠軍

## 拎

*曼城官網嘅球員資料
羅拔士

**羅拔士**（，）係英文譯名，可能指緊：

## 人名
*約翰羅拔士：美國首席大法官
*莊·羅拔·奧士邦：加拿大軍人
*柏德烈羅拔士：英倫踢波運動員

## 地名
*羅拔士 (愛達荷州)
*羅拔士 (伊利諾伊州)
*羅拔士 (印第安納州)
*羅拔士 (西維珍尼亞州)
*羅拔士 (威斯康星州)
*羅拔士 (德薩斯州)
根度簡

**伊基根度簡**（，，）係個德國足球運動員，司職中場，而家踢緊加拉塔沙雷，曾兩度效力英超班霸曼城，同短暫效力過西甲球會巴塞隆拿。

## 葳蕤史
;多蒙特
* 德甲：2011–12冠軍
* 德國足協盃：2011–12冠軍
* 歐洲聯賽冠軍盃 亞軍：2013年
;曼城
* 英格蘭超級聯賽：2017/18年、2018/19年
* 英格蘭足總盃：2018-19
* 英格蘭聯賽盃：2017-18、2018-19
* 英格蘭社區盾：2018、2019

## 攷

## 拎

* 根度簡官方網站
* Ilkay Gündogan: A Model of Successful Integration
* ESPN Profile
賓拿度·施華

**賓拿度·施華**（，，）係個葡萄牙足球員，司職中場同右翼鋒，而家效力緊英超球會曼城。

## 葳蕤史
### 球會
; 摩納哥
* 法國甲組足球聯賽冠軍：2016-17賽季

; 曼城
* 英格蘭超級足球聯賽冠軍：2017-18、2018-19賽季

### 國家隊
; 葡萄牙
*歐洲足協國家聯賽冠軍：2019年

## 拎
*賓拿度施華喺soccerway
*transfermarkt
陳嵐

**陳嵐**（，），本名**陳明英**，喺台灣出世，籍貫黑龍江哈爾濱，香港電影業製片人、經理人，中國星集團董事會副主席，向華強老婆。新聞報導往往稱呼佢做「向太」。

## 政治立場同爭議
雖然喺台灣出世，但係陳嵐喺政治上高度親中，多次喺微博歌頌大陸之餘更出面支持香港警察，而且有反美嘅傾向。佢亦曾經喺2014 年高調出席反佔中活動，又上台發言話佔領學生惡過黑社會。

佢曾經參與公開聯署支持北京未經諮詢或香港人同意，強行訂立嘅《港版國安法》。

### 回應美國商務部對華為制裁
2019年，美國商務部對華為實施購買美製零件同技術嘅禁令 ，而喺5月，有報道指 Google 因應禁令，將暫停同華為嘅業務往來，華為喺中國境外發行嘅手機，唔可以再更新 Android 系統，同埋 Google 相關服務。陳嵐喺微博回應，呼籲網民棄用蘋果，改用華為，更加話「我們有 11 億的網民如果全部都用華為怕你美國個屁」，又話要堅決唔買當時就嚟推出嘅iPhone 8，不過有眼利嘅網民就發現，呢篇微博係以 iPhone 發表。

### 回應反送中運動同埋美國《香港人權與民主法案》
2019年11月，香港陷入反送中運動嘅爭議，因應香港局勢惡化，美國參議院通過《香港人權與民主法案》，陳嵐公然批評美國干預中國內政，又話呢世都唔再踏足美國，形容支持反送中運動嘅人係暴徒，反而令全世界嘅中國人更加愛國愛黨。

## 娛樂新聞
2013年，佢曾經喺一個拍賣會買咗一粒 8611 萬港元嘅巨型 75 卡鑽石，仲命名佢做中國之星。

## 參考


## 連出去
* 
* 
* 
* 
*
2020-2021年中國大陸停電限電爭議

**2020-2021年中國大陸停電限電爭議**，係指喺2020年12月底開始，中國大陸多個地區推行限電措施或者爆發大規模停電，市民生活大受影響，連暖氣供應都成問題。對於事件原因，唔同地方嘅政府都有唔同嘅說法，但亦有一啲政府部門否認停電。

## 起因
有分析認為，停電跡象可能同中國澳洲嘅貿易戰有關。中國主要火力發電為主，澳洲進口煤炭就約佔咗中國用煤總量1.9%。但2020年11月中嗰陣，北京為咗報復澳洲喺國際社會聲援香港、新疆同台灣，對澳洲採取各種入口措施，其中就包括咗發電用嘅煤炭。不過，亦有中國內地學者話，無預警停電係同地方政府年底減排指標有關。亦有人提出其他政治因素，例如台灣資深媒體人黃創夏就話，中國可能發生緊一場「電力政變」。

## 各區情況
喺2020年12月21號，湖南、江西、浙江等省份陸續發布有限用電或者限電通知，衝擊唔少民眾嘅生活，其中湖南電力甚至進入咗「戰時狀態」。情況一直延續去到2021年，而且包括唔同省份。

### 廣東省
喺2020年12月21日凌晨，廣州白雲、越秀、荔灣等多個地區東莞、深圳、中山、佛山、惠州、珠海等，爆發大規模停電，好多網民接連上網分享災情慘況，生活幾乎停擺，疑似去到下午兩點，仍有一啲網民話冇電用。有網民批評，無法接受呢種無預警嘅停電，無疑為生活造成極大麻煩。廣州供電局否認事件，強調21號凌晨兩點就立即派人前往三元里、羅沖圍搶修，1個鐘左右就恢復全部供電。但係好多網民都唔接受供電局解釋，又形容官方喺度遮遮掩掩太丟架。

### 北京
2020年12月21號至25號，北京豐台區、西城區、東城區、昌平區等部分街道社區都相繼停電。陸媒「今日頭條」報導咗部分停電通知，但之後呢啲報導都被刪除。另外，北京市內唔同地區停電時間唔同，疑似為「輪流停電」嘅狀況。

去到2021年1月6號，北京遭逢寒流來襲，海淀區嘅氣溫下降去到零下17°C。有好多中國網民話，北京6日一早就停電，能見度去到零，除咗氣溫驟降，屋企仲停水停電停暖。

### 上海
2020年12月22號早上，上海市多個地段都開始停電近12個鐘，包括唐家灣路、新河馬路，新河鎮等路段。上海市電力公司回應嘅時候話，只係進行計劃內嘅安全檢修，屬於日常嘅電網維修工作。

2021年1月7號，上海有唔少地區喺無預警嘅情況下突然停電，好多人話自己屋企電閘反覆「跳掣」，而且街燈失靈，全市發生超過 4,500 單故障，不過上海電力部門就話係因為當地用電負荷創咗新高。

### 山東省
喺2021年1月6號，山東師範大學夜晚全校停電，學生要喺黑暗入面上堂，結果引起唔少學生喺網上抱怨。

### 湖南省
湖南省政府下令，每日指定時間，大部分建築物外面同埋廣告大屏嘅照明都要關閉，辦公大樓週末唔供電。居民唔可以用電爐或者焗爐。另外，因應限電措施，電梯停開，有工人因而要爬幾十層樓梯。

### 浙江省
喺義烏，政府曾經試過幾日唔開路燈，直到居民投訴安全問題。另外，有啲工廠被要求間歇性停工以控制用電量，由於好多工廠要應付年底要出貨嘅訂單，佢哋都搶購或者租用柴油發電機。

喺溫州，政府要求一啲公司，除非氣溫下降到接近零度，否則唔好喺辦公室開暖氣。

## 外間回應

### 中國異見人士
*民主中國陣線主席秦晉認為，事件代表中國有深層次嘅經濟危機，又話中國對澳洲實施煤炭禁運，令中國唔夠煤炭用作發電，結果喺電力問題上出現好大樽頸 。
* 中國民主黨全國委員會主席王軍濤話，事件可能係中國經濟或者同其他國家關係嘅問題影響煤炭供應，亦可能係中共要準備因應有可能出現嘅重大突發事件。

### 其他地方人士
* 台灣《自由時報》嘅報道形容，係中國政府制裁澳洲澳煤，結果自嘗苦果。
*澳洲《天空新聞》主播史密斯（Chris Smith）喺節目入面直指中國做法搞笑，令超過10億人受凍，就係為咗對澳洲嘅「幼稚抗議」。佢又提到，浙江有5700萬居民喺呢個寒冬來臨之際，除非溫度降到3℃以下，否則唔可以用暖氣，質疑呢啲係對自己人嘅折磨；喺湖南因為電梯停擺，6700萬居民被迫要爬20層樓先返到自己屋企，無電梯畀老人家用，呢度都係中國自己攞嚟。

## 北京當局回應
中國外交部發言人華春瑩喺2021年1月6號就事件回應，話中國電力供應能力「是有保障的」，只係外面嘅人唔清楚。

## 參考
太陽燈

**太陽燈**係一種模擬曬太陽嘅器材，可以畀人類嘅肌膚暴露喺人工產生嘅紫外線之下而產生黑色素，令到皮膚變黑嘅一種裝置。
解凍人生

《**解凍人生**》（*You're Not You*）係一部2014年嘅美國電影，由做導演，同編劇，改編Michelle Wildgen嘅同名小說《》。主演係希拉莉絲韻、艾美洛森、佐舒杜咸米爾。

## 演員
* 希拉莉絲韻 飾演 Kate Parker
* 艾美洛森 飾演 Bec Cartwell
* 佐舒杜咸米爾 飾演 Evan Parker
*  飾演 Jill
*  飾演 Will
全民小英雄

《**全民小英雄**》（*We Can Be Heroes*）係一部2020年嘅美國超級英雄電影，由做導演同編劇，套戲係《》（2005年）嘅獨立續集。Robert Rodriguez負責埋攝影，主演係裴莉言嘉、、貝哲羅柏斯卡、YaYa Gosselin、、、Taylor Dooley、。

## 演員
* YaYa Gosselin 飾演 Missy Moreno
* Lyon Daniels 飾演 Noodles
*  飾演 Wheels
* Hala Finley 飾演 Ojo
* Lotus Blossom 飾演 A Capella
* Dylan Henry Lau 飾演 Slo-Mo
* Andrew Diaz 飾演 Facemaker
* Isaiah Russell-Bailey 飾演 Rewind
* Akira Akbar 飾演 Fast Forward
* Nathan Blair 飾演 Wild Card
* Vivien Blair 飾演 Guppy
* 裴莉言嘉 飾演 Ms. Granada
* 貝哲羅柏斯卡 飾演 Marcus Moreno
*  飾演 Anita Moreno
*  飾演 Miracle Guy
*  飾演 Tech-No
* JJ Dashnaw 飾演 Sharkboy
* Taylor Dooley 飾演 Lavagirl
*  飾演 Blinding Fast
*  飾演 Ms. Vox
*  飾演 總統Neil Anami
* J. Quinton Johnson 飾演 Crimson Legend
* Brittany Perry-Russell 飾演 Red Lightning Fury
* Jamie Perez 飾演 Invisi Girl
*  飾演 Crushing Low
納拉莎普拉工業區

**納拉莎普拉工業區**（）係印度卡納塔克邦嘅一個工業區。

## 區內工廠
* **Mahindra Aerospace** manufactures 2, 4 and 6 seated family & commercial planes for the Indian and international markets.
* **Honda Motorcycle and Scooter India Pvt. Ltd** one of the largest manufactures of 2 wheeler, Honda active and Honda Yuva
* **Triumph** manufacturing of Cruise Bikes.
* **Volvo** bus manufactures.
* **Bando** manufactures of engines belts, high strength rubber products.
* **Scania** a Volkswagen Company manufacturing luxury passenger bus with who has a competition with Volvo. It also manefactures high end trucks.
* **Exedy Clutch India Pvt ltd** manufactures of clutch systems.
* **Lumax** manufactures of automotive spares.
* **Indo** manufactures of electrical and electronics.
* **ASK AUTOMOTIVE PVT LTD** Manufactures break panels and engine parts for 2 wheelers.
* ****: This company manufactures iPhones for the Indian market.

類:卡納塔克邦
La Sommette

**La Sommette**係法國嘅一個市鎮，位置喺杜。

## 睇埋
*法國嘅市鎮一覽
*杜嘅市鎮一覽

## 攷
*INSEE

## 拎

* Gazetteer Entry
香港路德會

**香港路德會**（ ）係香港教會，有接近40個堂會同若干學校。香港路德會起源於1900年代初建立嘅美國中國分會。

## 歷史
密蘇里路德會喺1915年派宣教士到中國宣教，響湖北、四川沿長江一帶口岸宣講福音，並組成「中華福音道路德會」。

1949年國共內戰過後，中國共產黨響控制中國大陸後驅逐基督教傳教士，密蘇里路德會宣教士計劃返去美國。但係，當佢哋途經香港，等候搭船同飛機回程嗰陣，佢哋見到好多國共內戰難民，於是佢哋決定響香港停留並開始福音同救濟工作。後嚟，成立咗「密蘇里路德會香港分會（Lutheran Church - Missouri Synod Hong Kong Mission）」」。

初頭，宣教士響調景嶺舉行聚會，服事附近嘅難民；繼而開辦聖經學院。第二年，租用九龍大埔道232號，創辦首間堂會，舉行聚會。

1953年，香港分會開辦頭一間中學。自1960年代開始，陸續開辦多間中、小學及幼稚園。

由1950年代協助難民開始，教會一直發展社會福利工作。到1977年，香港路德會社會服務處成立。同年，分會由宣教區發展為本地獨立教會，並註冊為「香港路德會」，連埋美國路德會建立伙伴教會關係。

目前，香港路德會有約9,000名受洗禮會友。另外，目前營運學校為全香港近20,000名學生提供服務。

## 堂會（部分）
### 香港島
*香港路德會永恩堂
*路德會主臨聾人堂
*路德會萬邦堂
*路德會永生堂
*路德會恩典堂
*路德會晨星堂
*香港路德會錫安堂 

### 九龍
*路德會長沙灣頌恩堂
*路德會救主基督堂
*路德會協同堂
*路德會以琳堂
*路德會聖三一堂
*香港路德會香港聾人堂
*路德會牧愛堂
*路德會蒙恩佈道所
*香港路德會頌恩堂
*香港路德會救恩堂
*路德會復活堂
*香港路德會救主堂
*路德會聖馬可堂
*香港路德會聖馬太堂
*香港路德會聖馬太堂（分堂）
*香港路德會聖腓力堂
*路德會沙崙堂
*香港路德會牧民堂
*路德會真道堂

### 新界
*香港路德會沐靈堂
*香港路德會沐恩堂
*香港路德會聖十架堂
*路德會九龍聾啞堂
*路德會友安堂
*香港路德會生命堂
*路德會愛心堂
*路德會福禾堂
*路德會恩石堂
*香港路德會聖雅各堂
*路德會聖約翰堂
*路德會象山堂
*路德會聖道堂
*路德會恩光堂

## 學校（部分）
### 中學
*協同國際學校
*
*北角協同中學
*路德會西門英才中學
*
*路德會呂祥光中學
*

### 小學
*路德會聖馬太學校（秀茂坪）
*
*
*
*路德會梁鉅鏐小學
*

### 幼稚園
*路德會陳蒙恩幼稚園
*路德會建生幼稚園
*香港路德會官塘幼稚園
*路德會愛心幼稚園
*路德會呂祥光幼稚園
*路德會恩石幼稚園
*路德會救恩幼稚園
*路德會沙崙堂幼稚園
*路德會沙崙堂幼稚園（慈愛分校）
*路德會聖雅各幼稚園
*路德會聖腓力堂幼稚園
*路德會錫安堂幼稚園

### 特殊學校
*路德會啟聾學校
*路德會救主學校

## 參考
**Our China Mission.* Men and Missions IV. St. Louis: Concordia Publishing House, 1926.
**One Cup of Water* International Lutheran Women's Missionary League (ILWML) paperback book, edited by Joyce Kerper Brauer.  1997 (describes the accounts of Magdalene Meyer, Olive Gruen, Gertrude Simon (西門英才), Laura Ziegler, and Martha Boss who brought the love of God into the turbulence and destruction of China in the 20th century.)

## 睇埋
*

## 出面網頁
*香港路德會網站
*香港路德會堂會電話同地址資訊 - 香港教會更新運動網站
*香港路德會堂會電話同地址資訊 - 香港黃頁網站
*Asia Lutheran Communion
委喇鳥芙打蒙

**委喇鳥芙打蒙**，英文**Villeneuve-d'Amont**，係法國市鎮，喺杜。

## 睇埋
*法國嘅市鎮一覽
*杜嘅市鎮一覽

## 攷
*INSEE

## 拎

* Gazetteer Entry
Albon, Drôme

**Albon**係法國嘅一個市鎮，位置喺德龍。

## 睇埋
*法國嘅市鎮一覽
*德龍嘅市鎮一覽

## 參考資料
*INSEE

## 拎

* Gazetteer Entry
屯門-赤鱲角隧道

**屯門-赤鱲角隧道**（），通稱**屯赤隧道**，係香港一條行車海底隧道，亦係維多利亞港外頭一條海底隧道，連接屯門區望后石第40區同離島區赤鱲角港珠澳大橋香港口岸，長5.0公里，2020年12月27號朝早8點通車。道路部份叫**屯門赤鱲角隧道公路**（），包括隧道兩邊嘅連接路，長8.1公里，屬屯門至赤鱲角連接路北面連接路。

屯門-赤鱲角隧道通車後，做咗繼青嶼幹線後大嶼山第二條對外道路，亦大幅縮短屯門區同元朗區往返大嶼山嘅車程，唔使再兜大圈用青嶼幹線。皆因政府最終決定隧道唔收費，連帶青嶼幹線亦喺隧道通車後改成免費。

## 花費
因為工程複雜，設計同施工都好需要時間，初時估計成本要200億港元。2011年11月，運輸及房屋局估算屯門去到赤鱲角連接路餘下工程包括高架橋同隧道，按造價要280億港元，2013年，運輸及房屋局最新估算去到500億港元。

## 參考
望后石

**望后石**（）係香港新界屯門區西南部一笪地方，喺蝴蝶灣西面、小冷水東面，係個工業區。

## 主要建築
*香港環保園
*香港內河碼頭
*高球港
*屯門政府倉庫
*望后石消防局 
*望后石污水處理廠
*望后石谷堆填區：喺望后石望發街，1996年關閉
*屯門望后石谷戶外場地
*望后石難民營（已經拆咗）
*屯門至赤鱲角連接路

## 交通
*港鐵巴士K52綫
鎖國 (日本)

**鎖國**係日本江戶時代一個外交政策，1639年開始實施。基督教國家嘅人唔畀入境，而日本人亦唔畀去東南亞嗰邊。呢段時期日本淨係同大朝鮮國同埋琉球國維持外交關係，同中國（大明、大清）同埋荷蘭（荷蘭東印度公司）就維持通商。

鎖國政策推行期間，多次有外國人派船去日本要求交流都被拒絕。1853年中同埋1854年初，美國海軍準將馬修培理兩次率領艦隊去日本（黑船來航），1854年3月31號幕府同美國簽《神奈川條約》，結束鎖國。
魔幻聖誕頌

《**魔幻聖誕頌**》（）係套2009年美國電腦動畫片，Robert Zemeckis執導。

## 攷
#A CHRISTMAS CAROL (PG). 2009-10-07 [2012-11-24].

## 拎

* 
* 
*
哥盧沙縣

**哥盧沙縣**（，）係美國加利福尼亞州嘅一個縣，面積約莫2,995平方公里，人口約莫2萬。

## 攷
咒詛無花果樹

**咒詛無花果樹**係《聖經》記載耶穌嘅神蹟之一，喺《馬太福音》同《馬可福音》都有記載。

## 聖經譯文

## 概覽
當耶穌返城嘅時候，覺得肚餓。佢睇見路邊有一樖無花果樹，想搵一啲無花果嚟食。但係嗰陣卻唔係無花果結果嘅時候，不過喺正常嘅情況之下，有葉嘅無花果樹係冇可能見唔到果實嘅；即使係唔成熟初結嘅果子都應該可搵到。耶穌睇見只有葉但係冇果實嘅無花果樹，就觸景生情，遙望耶路撒冷城，舉國淪落，近在咫尺，難免心情著急。因此借咒詛樹嚟警告以色列人唔肯悔改，唔結果實而遭受刑罰。

## 參考
康他哥斯大縣

**康他哥斯大縣**（，）係美國加利福尼亞州一個縣，面積約莫2,078平方公里，人口約莫94萬。

## 攷
艾奧多拉多縣

**艾奧多拉多縣**（，）係美國加利福尼亞州嘅一個縣，面積約莫1786平方公里，人口約莫18萬。

## 攷
京士縣

**京士縣**（，）或者**國王縣**，係美國加利福尼亞州一個縣，面積約莫3,604平方公里，人口約莫13萬。

## 攷
湖縣 (加利福尼亞州)

**湖縣**（，）係美國加利福尼亞州嘅一個縣，面積約莫3,443平方公里，人口約莫6萬。

## 攷
湖縣

**湖縣**可以係：

*湖縣 (加利福尼亞州)
*湖縣 (伊利諾州)
*湖縣 (印第安納州)
*湖縣 (俄亥俄州)
*湖縣 (明尼蘇達州)
強縣

**強縣**（，）係美國加利福尼亞州嘅一個縣，面積約莫8161平方公里，人口約莫84萬。

## 攷
馬連縣

**馬連縣**（，）係美國加利福尼亞州一個縣，喺三藩市灣區西北。佢面積約莫2,145平方公里，人口約莫25萬。

## 攷
曼杜仙奴縣

**曼杜仙奴縣**（，）係美國加利福尼亞州嘅一個縣，面積約莫10044平方公里，人口約莫9萬。

## 攷
沙連拿斯 (加利福尼亞州)

**沙連拿斯**（，）係美國加利福尼亞州嘅一個城市，滿地利縣縣城。面積約莫50平方公里，人口約莫15萬。

## 攷
沙加緬度縣

**沙加緬度縣**（，）係美國加利福尼亞州一個縣，面積約莫2,578平方公里，人口約莫122萬。

## 攷
多心

《**多心**》（，）係馬來西亞男子團體光良品冠響1996年5月發表嘅第二張國語專輯，發行公司係馬來西亞滾石唱片（**Rock records Sdn. Bhd.**）。

## 製作
*全碟監製：陳峰、光良、品冠
*全碟填詞：王裕宗（Track1、3、5、6、8）、林子強（Track2、10）、文康（Track4、7、11）、光良（Track9、11）、品冠（Track11）
*全碟作曲：光良（Track1、2、4、9、10、11）、品冠（Track3、6、8）、陳峰（Track4、5、7）
*全碟編曲：光良（Track1、2、4、9、10、11）、David Koon（Track3、5）、Banghean（Track4、）、品冠（Track6）、Beatrice（Track7）、香輝（Track8、11）

## 收錄曲目
#多心
#相知相擁
#重來
#敢
#感覺
#你會是我的
#放棄
#等你的心
#每一次喊你在我心（臺灣版本曲名叫做「每一次喊你」）
#睡不著
#故意

## 唱片版本（限星馬地區發售）
*盒帶版
*CD版

## 睇埋
*光良品冠
*掌心 (1996年專輯)

## 註

## 攷
內華達縣 (加利福尼亞州)

**內華達縣**（，）係美國加利福尼亞州嘅一個縣，面積約莫2524平方公里，人口約莫9萬。

## 攷
陸煥恆

**陸煥恆**（，英文：**Godwin Luk**，）係香港男藝人，之前係機艙服務員，兼職健身教練，喺2020年嗰陣因為航空業受到肺炎疫情嘅影響而停擺，佢就參加咗無綫電視搞嘅《衝上雲霄大選》而加入娛樂圏，佢喺大選當晩嘅才藝表演騷肌做人體上升凌空跳舞，令到全場尖叫聲不絕，相當成功，最後重攞到季軍。

## 獎
*2020年衝上雲霄大選季軍

## 攷

## 出面網頁
* 
* 

類:衝上雲霄大選參賽者
La Coucourde

**La Coucourde**係法國嘅一個市鎮，位置喺德龍。

## 睇埋
*法國嘅市鎮一覽
*德龍嘅市鎮一覽

## 攷
*INSEE

## 拎

* Gazetteer Entry
Crépol

**Crépol**係法國嘅一個市鎮，位置喺德龍。

## 睇埋
*法國嘅市鎮一覽
*德龍嘅市鎮一覽

## 參考資料
*INSEE

## 拎

* Gazetteer Entry
酒精單位

**酒精單位**（；）顧名思義係量度一杯飲品「含有幾多純酒精」嘅標準單位。按世界衛生組織喺 2001 年出嘅定義，每個酒精單位代表十克純酒精。

酒精飲品包裝上面，經常用到爾個單位—而唔係克、安士、毫升、加侖等等萬用質量、重量同體積單位，酒精單位方便人易啲計住有幾多酒精飲咗落肚，避免搞到失預算噉樣醉酒或者身心受創。

## 基礎概念

含酒精嘅飲品飲得多得滯會傷身。公共衞生方面嘅工作者一路都有做研究，睇吓攝取酒精會對健康造成咩影響（會唔會令某啲病出現嘅機率高咗？）而且做完研究仲會幫政府以至世衛等嘅國際組織制定指引，教人點樣飲酒飲得有節制。喺爾個過程裡便，研究者實要搵返個計量單位嚟量度酒精量—唔同嘅酒含酒精量都唔同，例如普通嘅啤酒約莫有 5% ABV 嘅成份係純酒精（淨低嘅係水、大麥同埋依士等），而好似威士忌等嘅烈酒，酒精含量就閒閒哋可以去到成 40% ABV 咁高。噉即係話以下兩種情況
#一日內飲咗四杯普通啤酒
#一日內飲咗四杯威士忌
兩者喺酒精攝取上差天共地，根本唔可以混為一談。有見及此，公共衞生等領域嘅工作者就諗咗酒精單位爾套基準出嚟，講定「而家一個酒精單位咁多嘅酒精，大約等同 XX 咁多罐普通啤酒，又等同 YY 咁多杯威士忌」。噉嘅話，做酒精研究或者教人節制飲酒嗰陣，就可以有一套基準清楚表達酒精量，可以例如喺社會調查嗰度問
嗱，一個酒精單位係等如咁多咁多啤酒，又等如咁多咁多威士忌。你平均每個星期會飲幾多個酒精單位嘅嘢飲？
噉嘅問題。

## 唔同定義
有關「酒精單位」要點界定，唔同國家或者地區做法可以幾唔同。

## 點樣計法

## 健康研究

## 睇下
*酒精濃度
*健康飲食

## 註釋

## 參考
本文引述咗以下爾啲文獻同網頁：

本文用咗嘅重要概念嘅外語名（主要係英文）：

*酒精：alcohol
*ABV：alcohol by volume
*統計調查：survey

亦可以參考吓以下爾啲文獻：
*Brick J. Standardization of alcohol calculations in research. *Alcoholism: Clinical and experimental research*. 2006 Aug;30(8):1276-87，講到酒精單位相關嘅數要點計，以及係計法嘅標準化。
*Kulbida, M., Kemps, E., Williamson, P., & Tiggemann, M. (2024). The role of decision-making and impulsivity in beverage consumption. *Appetite*, 195, 107233，爾篇文講到性格衝動嘅人比較傾向多飲酒。
*Stockwell T, Stirling L. Estimating alcohol content of drinks: common errors in applying the unit system. *BMJ* 1989;298:571-2，爾篇文講到，一般大眾都做唔到準確噉判斷自己飲嗰啲酒 ABV 有幾高。
使命召喚：戰爭地帶

**使命召喚：戰爭地帶**（）係一款由Infinity Ward和Raven Software開發、動視喺2020年3月10號出嘅一隻大逃殺遊戲，家下喺Windows、PlayStation 4、PlayStation 5、Xbox One同Xbox X/S平台有得玩。

## 參考資料

類:Windows遊戲
類:PlayStation 4遊戲
類:PlayStation 5遊戲
類:Xbox One遊戲
類:Xbox X/S遊戲
戰爭地帶